title: Sam

text: Joissain maissa Sam esiintyy myös naisen etunimenä. Se voi olla esimerkiksi Samanthan kutsumanimi.


title: Pižma (Petšoran sivujoki)

text: Pižma (komiksi ja venäjäksi Пи́жма) on Petšoran sivujoki Komin tasavallassa Venäjällä. Sen pituus on 389 kilometriä, valuma-alueen laajuus 5 470 neliökilometriä ja keskimääräinen virtaus 55 kuutiometriä sekunnissa.


title: Pižma (Petšoran sivujoki)

text: Pižma saa alkunsa Timanin selänteellä sijaitsevasta Jamozero-järvestä, virtaa kohti koillista ja laskee samaan jokisuuhun kuin Tsilma.


title: Pižma (Petšoran sivujoki)

text: Yläjuoksulla joen nimenä on "Petšorskaja Pižma". Kapea kangas erottaa sen Arkangelin alueella virtaavasta Mezenin sivujoesta "Mezenskaja Pižmasta". Aikaisemmin joet ovat toimineet Mezenin ja Petšoran yhdistäneenä kulkureittinä.


title: Pižma (Petšoran sivujoki)

text: Pižman varrella, nykyisen Skitskajan kylän lähellä, sijaitsi vuosina 1715–1851 yksi Petšoran vanhauskoisten keskuksista, Velikije Požnin skiitta. Joen suun lähellä on Ust-Tsilman piirikeskus.


title: Ammophila

text: "Ammophila" on tieteellinen suvun nimi, joka voi tarkoittaa eläinsukua tai kasvisukua.


title: Oenanthe

text: Oenanthe on tieteellinen suvun nimi, joka voi tarkoittaa lintusukua tai kasvisukua.


title: Rummikub

text: Rummikub on numerolaattoihin perustuva peli, johon voi osallistua 2–4 pelaajaa. Peliä suositellaan yli 8-vuotiaille. Peliin kuuluu 104 numerolaattaa, kaksi jokeria sekä neljä laattatelinettä. Laatat on numeroitu 1–13 neljällä eri värillä. Kutakin värisarjaa on kaksi kappaletta. Pelin alussa jokaiselle pelaajalle annetaan satunnaiset 14 laattaa, joita säilytetään pelitelineessä siten, etteivät pelaajat näe toistensa laattoja. Pelissä on tavoitteena päästä eroon omista laatoistaan mahdollisimman nopeasti asettamalla yksi tai useampi laatta pelipöydälle sääntöjen mukaan. Mikäli pelaaja ei vuorollaan aseta sopivaa laattaa pöydälle, hän joutuu nostamaan uuden laatan.


title: Rummikub

text: Pelin on kehittänyt romanialaissyntyinen israelilainen Ephraim Hertzano. Hän keksi Rummikubin 1930-luvun alussa ja valmisti perheensä kanssa käsin ensimmäiset pelilaatat.


title: Michael Kohlmann

text: Michael Kohlmann (s. 11. tammikuuta 1974 Hagen) on saksalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 98 marraskuussa 1998 ja nelinpelissä sijalle 27 maaliskuussa 2007. Hän on voittanut viisi ATP-nelinpeliturnausta. Grand Slam -turnauksissa hän on selviytynyt kaksinpelissä kolmannelle kierrokselle ja nelinpelissä välieriin. Hän on edustanut Saksaa Davis Cupissa kuudessa maaottelussa vuosina 2000–2007.


title: Michael Kohlmann

text: Ensimmäisen ATP-nelinpeliturnauksensa Kohlmann voitti parinsa Julian Knowlen kanssa Copenhagen Open -turnauksessa helmikuussa 2002.


title: Michael Kohlmann

text: Australian avointen 2010 miesten nelinpelissä Kohlmann selviytyi parinsa Jarkko Niemisen kanssa välieriin. Puolivälieräottelussa Fernando González ja Ivan Ljubičić joutuivat luovuttamaan erävoittojen ollessa tasan 1–1. Välierissä Kohlmann ja Nieminen hävisivät turnauksen ykkössijoitetuille Bob ja Mike Bryanille.


Rodoksen roomalaiskatolinen arkkihiippakunta () on 28. maaliskuuta 1928 perustettu arkkihiippakunta, jonka pääpaikka on Rodoksen kaupunki Kreikassa. Hiippakunta käsittää 2 714 neliökilometrin kokoisen alueen, jolla asui vuonna 2004 noin 150 000 asukasta. Asukkaista 1 500 eli yksi prosentti oli roomalaiskatolisia. Pappeja arkkihiippakunnassa oli vuonna 2004 kaksi ja seurakuntia puolestaan kolme.


title: Rodoksen roomalaiskatolinen arkkihiippakunta

text: Esimerkiksi vuonna 1950 arkkihiippakunnan alueella asui 117 275 asukasta, joista 450 eli 0,4 prosenttia oli roomalaiskatolisia. Pappeja oli tuolloin seitsemän.


title: Naudat

text: Naudat ("Bos") on sorkkaeläinsuku.


title: Naudat

text: "Mammal Species of the World" -teoksen mukaan sukuun kuuluvat seuraavat lajit:


title: Hyperplasia

text: Hyperplasia on solumäärän kasvua jonkin ärsykkeen vasteena (esimerkiksi ihon tyvikalvon solujen proliferaatio vasteena ihovaurioon). Hyperplasia voi johtaa kudoksen tai elimen suurenemiseen tai olla vain mikroskooppisesti havaittavissa. Mikroskoopilla tarkasteltaessa hyperplastisen kudoksen solut vaikuttavat normaaleilta, mutta niiden määrä on kasvanut. Hyperplasiaan saattaa kuitenkin liittyä myös solujen koon kasvua (eli hypertrofiaa) .


title: Hyperplasia

text: Hyperplasia on preneoplastinen muutos, vaikka termi sekoitetaankin toisinaan hyvänlaatuiseen kasvaimeen/neoplasiaan. Hyperplastisen kudoksen solujen jakaantuminen on normaalisti säädeltyä, kun taas neoplasiseen muutokseen liittyy normaalin kontrollin menetys.


title: Hyperplasia

text: Fysiologinen hyperplasia on joko hormonaalista tai kompensatorista. Fysiologinen hyperplasia on osa normaalia vaihtelua ruumiin kudoksissa. Hormonaalista hyperplasiaa ilmenee esimerkiksi maitorauhasissa niiden epiteelisolujen lisääntyessä ennen laktaatiota. Kompensatorista hyperplasiaa esiintyy esimerkiksi ihovaurioiden tai muiden elinvaurioiden yhteydessä. Elimistö voi esimerkiksi kompensoida paikallista maksavauriota loppujen maksasolujen hyperplasialla.


title: Hyperplasia

text: Patologinen hyperplasia on seurausta esimerkiksi jonkin hormonin liikatuotosta tai kroonistuneesta ärsykkeestä. Hyperplastinen muutos on kuitenkin palautuva, jos sen aiheuttava ärsyke poistuu.


title: Eptá Pigés

text: Eptá Pigés (; []; ) on lähdealue Archángeloksen kaupungin pohjoispuolella Ródoksen saaren itäosassa Kreikassa. Matkaa rannikolle on noin neljä kilometriä.


title: Eptá Pigés

text: Eptá Pigéksen vettä on jo vuosisatojen ajan käytetty viljelysten kasteluun. Italialaiset insinöörit suunnittelivat 1900-luvun alkupuolella alueelle vesijohdot sekä kaivoivat tekojärven. Italialaiset myös istuttivat Eptá Pigéksen alueelle mäntymetsikön. Nykyisin metsikössä tavataan erilaisia orkidealajeja. Lähdealueella elelee hanhia, ankkoja ja riikinkukkoja. Tekojärvessä elää esimerkiksi taskurapuja, ankeriaita, kilpikonnia sekä kotoperäistä ja vaarantunutta "Ladigesocypris ghigii" -särkikalaa.


title: Eptá Pigés

text: Lähteiltä pääsee kanavia ja lähes 200 metrin pituista tunnelia pitkin tekojärvelle. Tekojärvelle pääsee myös polkuja pitkin.


title: Hot Shot (täsmennyssivu)

text: Hot Shot on:


title: Meimi

text: Meimi on naisen etunimi. Se saattaa olla johdettu amerikkalaisesta Mamie-nimestä, joka ääntyy samoin. Mamie taas on paikallinen muunnos nimestä Maria. Meimi on ollut Suomessa nimenä vuoden 2012 loppuun mennessä 613 henkilöllä.


title: Kilpukka

text: Kilpukka ("Hydrocharis morsus-ranae"), myös sammakonkilpukka, on kilpukkakasvien heimoon kuuluva monivuotinen vesikasvilaji.


title: Kilpukka

text: Kilpukka on irtokelluja tai löyhästi juurtuva. Juuret ovat pitkiä ja haaraisia. Varsi lyhyt, kalju, rönsyllinen. Rönsyjen kärjessä syksyllä 5–8 mm pitkä talvehtimissilmu. Ruusukkeessa kasvavat lehdet, pitkäruotisia, korvakkeellisia, kovakkeet ovat isot, pinnalla kelluvia ja lumpeenlehden muotoisia, mutta selvästi pienempiä. Lapa pyöreä ja munuaismainen, herttatyvinen, ehytlaitainen, 2–5 cm yleensä pituuttaan hieman leveämpi. Päältä lehdet ovat vihreitä, kiiltäviä ja alta rusehtavan punertavia.


title: Kilpukka

text: Kilpukka kukkii melko harvoin, yleensä lämpiminä kesinä, mutta jos kukkii, niin heinä-syyskuussa. Kukat suomumaisten ylälehtien hangoissa, ne ovat pienehköt ja valkoiset, teriö on säteittäinen, terälehtiä 3, vastapuikeita, tyveltä keltatyvisiä, 10–13 mm pitkiä. Verholehtiä 3. Kilpukka on yksineuvoinen, eli heteet ja emit sijaitsevat eri kukissa. Hedekukkia 1–4 perällisessä, 2 ylälehden suojaamassa kukinnoissa, kukkaperät 0,7–5 cm, heteitä 12–18. Emikukka yksittäinen, perä 3–9 cm, perän tyvellä 1 ylälehti, emejä 6, ne ovat yhdislehtisiä 6-vartaloisia, 6-luottia, luotit 2-jakoisia. Hedelmä on kota.


title: Kilpukka

text: Suomessa rannikoitten tuntumassa, sisämaaesiintymiä on eniten Lounais-Suomessa ja pohjoisimmat kasvupaikat ovat Kemissä saakka. Kilpukka ei ole missään varsinaisesti yleinen. Se monistuu kasvullisesti, kun rönsyihin syntyneet lehtiruusukkeet irtoavat emokasvista. Keväällä pintaan nousevat talvehtimissilmut saattavat kevättulvan mukana ja tarttuessaan vesilintujen jalkoihin levitä pidempiäkin matkoja. Kanadassa sitä istutettiin Ottawaan eräälle 1932 koetilalle ja se on levinnyt nykyään ainakin Montrealiin, Ontarioon, Lake Erieen sekä muutamalle paikkakunnalle New Yorkiin.


title: Kilpukka

text: Kilpukka viihtyy rehevöityneissä vesistöissä, rehevissä järvenlahdissa ja lammissa, joissa ja ojissa. Luontaisia kasvupaikkoja ovat umpeen kasvavat vesistöt, joissa se viihtyy lähinnä ruovikoissa ja lahdelmissa suojassa tuulelta ja aalloilta. Se on monien muiden vaateliaiden vesikasvien tavoin yleistynyt Suomessa vesistöjen rehevöityessä.


title: Salla Eerola

text: Salla Eerola (o.s. "Suominen", s. Turku) on suomalainen balettitanssija. Hän on tanssinut Suomen Kansallisbaletissa vuodesta 1996 ja sen tähtitanssijana vuodesta 2009 alkaen.


title: Salla Eerola

text: Eerola aloitti tanssimisen 3-vuotiaana satubaletissa. Eerola opiskeli Turun konservatoriossa Mirja-Liisa Herhin johdolla vuosina 1994–1995. Hän on opiskellut myös Suomen Kansallisoopperan balettikoulussa ja suorittanut lisäopintoja tanssikursseilla. Vuonna 2004 Eerola vieraili Tanskan kuninkaallisessa baletissa "Pähkinänsärkijän" Klaaran roolissa (Alexei Ratmanskyn koreografia).


title: Salla Eerola

text: 25. maaliskuuta 2010 Eerola sai Suomen Kulttuurirahaston Edvard Fazer -palkinnon. Hän vastaanotti palkintomaljan ja siihen kuuluvan 8 000 euron palkinnon Kansallisoopperan näyttämöllä "Prinsessa Ruususen" kauden 2010 ensimmäisessä esityksessä.


title: Salla Eerola

text: Eerolan puoliso Jaakko Eerola on myös balettitanssija. Perheeseen kuuluu kaksi lasta.Lähde


title: Heng Samrin

text:
Heng Samrin (s. 1934) on kambodžalainen poliitikko. Hän oli maansa valtionpäämies vuosina 1979–1993. Samrin oli Pol Potin johtamien Punaisten khmerien jäsen, ja hyvässä asemassa vuonna 1975 kun Punaiset khmerit nousivat valtaan. Toukokuussa 1978 hän osallistui Pol Potin vastaiseen kapinaan, ja sen epäonnistuttua Heng Samrin pakeni Vietnamiin.
Saman vuoden joulukuussa Heng Samrin palasi Kambodžaan Vietnamin valloitusjoukkojen kanssa, ja hänet nimitettiin presidentiksi.


title: Super Bowl XLIV

text: Super Bowl XLIV oli järjestyksessään 44. Super Bowl. Ottelu pelattiin 7. helmikuuta 2010 paikallista aikaa Sun Life Stadiumilla, Floridan osavaltiossa. Ottelussa kohtasivat kauden 2009–2010 American Football Conferencen (AFC) ja National Football Conferencen (NFC) voittajat New Orleans Saints ja Indianapolis Colts. Ottelun voitti New Orleans Saints lukemin 31–17.


title: Super Bowl XLIV

text: Matkalla Super Bowliin Indianapolis kaatoi pudotuspeleissä Baltimoren ja konferenssifinaalissa New York Jetsin. New Orleans pelasi Super Bowlissa historiansa ensimmäisen kerran ja matkalla finaaliin kaatui Arizona ja Minnesota. Molemmat finaalijoukkueet pelasivat vahvaa hyökkäyspeliä ja ratkaisevassa roolissa olivat kummankin joukkueen pelinrakentajat Peyton Manning (Indianapolis) ja Drew Brees (New Orleans). Manning valittiin neljännen kerran urallaan liigan arvokkaimmaksi pelaajaksi. Brees puolestaan osui kauden aikana syötöissään kohteeseensa 70,6-prosenttisesti, ja tuo lukema on NFL:n uusi ennätys. Touchdowneja hän syötti 34.


title: Sinivatsa-amatsoni

text: Sinivatsa-amatsoni ("Triclaria malachitacea") on Brasilian rannikkosademetsässä Etelä-Amerikassa elävä papukaijalaji.


title: Sinivatsa-amatsoni

text: Sinivatsa-amatsonin ruumiinpituus on 28 senttiä, ja paino 110–115 grammaa. Sen höyhenpuku on lähes täysin vihreä, lukuun ottamatta pyrstö- ja siipisulkien sinertävänvihreitä höyheniä. Lisäksi koiraan vatsassa on silmiinpistävä sininen täplä, josta laji on saanut nimensä. Naaraat ovat tavallisesti myös vaaleampia. Nokka on varsin suuri ja vaalea. Pyrstö on pyöreä ja ruumiinkokoon suhteutettuna pitkä. Silmät ovat ruskeat, ja niitä ympäröi paljas harmaa rengas. Nuorten lintujen väritys on samanlainen kuin aikuisilla, mutta nuorten koiraiden sininen täplä on pienempi, ja rinnan alaosa vihreä. Varsinaisten amatsonien pyrstö on lyhyempi kuin sinivatsa-amatsonilla. Sen voi sekoittaa myös punanaamioarattien ("Pionopsitta pileata") naaraisiin, jotka ovat pienikokoisempia.


title: Sinivatsa-amatsoni

text: Sinivatsa-amatsonia tavataan varmuudella vain Brasiliassa. Ne elävät pääosin São Paulon, Rio de Janeiron ja Rio Grande do Sulin osavaltioissa maan kaakkoisosissa. Lajilla on muutamia elinpaikkoja myös Espírito Santon, Paranán ja Santa Catarinan osavaltioissa. Muutama epävarma havainto on myös Minas Geraisista. Misionesin maakunnasta Argentiinasta on myös kaksi vahvistamatonta havaintoa. Etelä-Bahiasta Brasiliassa ei ole havaintoja sitten vuoden 1833. Sinivatsa-amatsoni on ilmeisesti luonnostaan harvinainen. Viimeisimpien tutkimusten mukaan Rio Grande do Sulissa elää noin 10 000 lintua, ja merkittäviä määriä on myös Serra do Mar -vuoriston itärinteillä.


title: Sinivatsa-amatsoni

text: Elinympäristöä ovat vuoristometsät 300–1 000 metrin korkeudessa merenpinnasta. Sinivatsa-amatsonit elävät pesimiskauden ulkopuolella myös alankometsissä. Niitä tapaa usein laaksoista vesiväylien varrella kasvavien metsien latvuskerroksessa. Ne vierailevat myös plantaaseilla, puutarhoissa ja esikaupunkien metsiköissä.


title: Sinivatsa-amatsoni

text: Sinivatsa-amatsonit elävät pieninä ryhminä tai pareittain. Niiden ravintoa ovat siemenet, hedelmät, kukat, mesi, silmut ja ehkä myös hyönteiset. Satunnaisesti ne syövät myös pelloilta maissia. Vankeudessa elävien lintujen on huomattu syövän myös kaarnaa, lehtiä ja puissa kasvavaa levää. Sinivatsa-amatsoni on melko hiljainen papukaija. Sen ääntely on sarja rastasmaisia epäsäännöllisiä fraaseja. Se päästää myös nopeasti toistuvaa piipitystä. Parit harrastavat lisäksi yhteislaulua.


title: Sinivatsa-amatsoni

text: Sinivatsa-amatsonipariskunnat ovat elokuusta helmikuuhun kestävän pesimäkauden aikana hyvin reviiritietoisia. Eri parien pesien etäisyys voi olla jopa kaksi kilometriä. Koiras tekee naaraalle esityksen, jossa se kävelee nykivästi pää alhaalla. Se myös ojentelee nokkaansa eteenpäin istuessaan oksalla. Se pörhistää niskahöyheniään pystyyn, levittää pyrstönsä ja laulaa ravistellessaan nopeasti päätään. Tämän jälkeen se hankaa nokkaansa oksiin. Naaras puolestaan ravistelee päätään ja laulaa. Amatsonipari rakentaa pesänsä suuren puun, kuten palmun onkaloon, usein lähelle maata. Pesässä on tavallisesti 2–4 munaa, ainakin vankeudessa, ja niitä haudotaan 28 päivää. poikaset viipyvät pesässä 5–7 viikkoa.


title: Sinivatsa-amatsoni

text: Sinivatsa-amatsoni on silmälläpidettävä laji. Suurin osa sen asuttamista rannikkosademetsistä on hakattu viljelysten, kaupungistumisen ja palmujen hyödyntämiseen tarkoitetun talouden tieltä. Rio Grande do Sulin osavaltiossa niiden elinympäristöä on kadonnut myös tupakan kuivatukseen tarvittavan puun muodossa. Nykyään alkuperäismetsien hävittäminen on kiellettyä. Lajia on pyydetty myös häkkilinnuksi. Pieni määrä sinivatsa-amatsoneja löydettiin 1980-luvun puolivälissä kansainvälisiltä markkinoilta, etenkin Alankomaista, mutta nykyään se on vain satunnaista eikä häkkilintupyyntiä pidetä merkittävänä uhkana. Se kuuluu CITES-sopimuksen liitteeseen II ja on suojeltu Brasiliassa. Sitä tavataan nykyään 14 suojelualueella.


title: Limaskat

text: Limaskat ("Lemna") on vesikasvisuku vehkakasvien heimossa. Aiemmin limaskat sijoitettiin omaan heimoonsa ("Lemnaceae"), mutta sittemmin heimot on yhdistetty.


title: Limaskat

text: Kaikki limaskat ovat monivuotisia, hyvin pieniä irtokellujia eli lemnidejä. Niiden kukat kehittyvät verson laitojen taskuihin, mutta kukkiminen on harvinaista.


title: Limaskat

text: Suomessa esiintyy neljä limaskalajia. Myöhään omaksi lajikseen erotettu itulimaska on löydetty viimeisimpänä.


title: Limaskat

text: Viides Suomessa tavattava limaskakasvi isolimaska ("Spirodela polyrhiza") sijoitetaan isolimaskojen "Spirodela" sukuun.


title: HMS Warwick (D25)

text: HMS Warwick (viirinumero D25 ja toukokuusta 1940 alkaen I25) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Warwick (D25)

text: Alus tilattiin 9. joulukuuta 1916 Hawthorn Leslie and Companyltä Hebburnistä osana vuosien 1916-1917 laivasto-ohjelman 10. tilausta. Sen köli laskettiin 10. maaliskuuta 1917 ja alus laskettiin vesille 28. joulukuuta. Alus valmistui 16. maaliskuuta 1918.


title: HMS Warwick (D25)

text: "HMS Warwick" liitettiin palvelukseen otettaessa Suureen laivastoon ja se otti huhtikuussa 1918 osaa Zeebrüggeen ja Ostendiin tehtyihin iskuihin. Alus oli 12. marraskuuta vastaanottamassa antautuvaa Saksan keisarillista laivastoa, minkä jälkeen se siirrettiin Välimeren laivaston 1. Hävittäjälaivueeseen.


title: HMS Warwick (D25)

text: Alus siirrettiin reserviin 1930-luvun alussa, missä se oli elokuuhun 1939. Se osallistui miehitettynä reserviläisillä kuningas Yrjö VI:n reservilaivaston katselmukseen Weymouthin lahdella. Toisen maailmansodan syttyessä alus oli Plymouthissa saattueiden paikallissuojana.


title: HMS Warwick (D25)

text: "HMS Warwick" suojasi 10. tammikuuta 1940 "HMS Enchantressin" ja "HMS Wandererin" kanssa Gibraltarille matkannutta saattuetta OG14F, mistä alus erkani vielä samana päivänä "HMS Wandererin" kanssa liittyäkseen Liverpooliin matkanneeseen saattueeseen HG14F. Alus liittyi seuraavana päivänä "HMS Aberdeenin", "HMS Bidefordin" ja "HMS Leithin" suojaamaan saattueeseen HG14F, josta se erkani 15. tammikuuta saattueen saavuttua määränpäähänsä palaten Plymouthiin.


title: HMS Warwick (D25)

text:
Alus siirtyi helmikuussa Plymouthista Liverpooliin aluejohdon mukana. Se siirrettiin marraskuussa Liverpooliin sijoitettuun 7. Saattajaryhmään. Alus määrättiin joulukuussa suojaamaan saattuetta OB58. Alus osui miinaan 20. joulukuuta Liverpoolin edustalla, jolloin se vaurioitui pahoin. "HMS Wild Swan" hinasi aluksen Liverpooliin korjattavaksi. "HMS Warwick" palasi telakalta maaliskuussa 1941 aloittaen koeajot, joiden päätyttyä se palasi Atlantin saattueiden suojaksi.
"HMS Warwick" siirrettiin toukokuussa 1942 Yhdysvaltain laivaston alaisuuteen, minkä vuoksi se matkasi Karibianmerelle. Alus liittyi kesäkuussa Karibialle sijoitettuihin saattajiin, joita olivat korvetit "HMS Columbine", "HMS Buttercup", "HMCS Snowberry" sekä Yhdysvaltain laivaston aluksia. Alus siirrettiin Yhdysvaltain laivaston Task Force 90:een etsimään Länsi-Intian saaristossa havaittuja sukellusveneitä. Joulukuussa alus määrätiin muutettavaksi pitkän matkan saattajaksi, minkä vuoksi se aloitti kotimatkansa.


title: HMS Warwick (D25)

text: "HMS Warwick" siirrettiin tammikuussa 1943 Dundeessa telakalle muutostöitä varten. Alus aloitti toukokuussa koeajot, joiden päätyttyä se oli koulutettavana. Se palasi kesäkuussa Atlantin saattueiden suojaksi Brittein saarilta Gibraltarille, kunnes se sai heinäkuussa määräyksen osallistua Biskajanlahden sukellusveneidentorjuntaan ja se oli elokuussa operaatio Musketryssä etsimässä Biskajanlahdelta sukellusveneitä.


title: HMS Warwick (D25)

text: Alus määrättiin syyskuussa tukemaan operaatio Alacrityyn valmistelemaan lentotukikohtia Azoreille. Se suojasi lokakuussa saattueen Azoreille "HMS Havelockin", "HMS Vanocin" ja korvettien "HMS Buttercupin", "HMS Lavenderin", "HMS Godetian" sekä sluuppi "HMS Lowestoftin" kanssa. Operaatiosta vapauduttuaan alus suojasi marraskuusta alkaen lounaisen reitin saattueita.


title: HMS Warwick (D25)

text: "HMS Warwickin" osui 20. tammikuuta 1944 Trevose Headin edustalla Saksan laivaston sukellusveneen "U-413" laukaisema akustinen torpedo T5-FAT. Alus upposi nopeasti ja ainoastaan 93 miehistönjäsentä pelastui tuhosta.


title: HMS Watchman

text: HMS Watchman (viirinumero D26) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Watchman

text: Alus tilattiin 9. joulukuuta 1916 John Brown and Companyltä Clydebankistä osana vuosien 1916-1917 laivasto-ohjelman 10. tilausta. Sen köli laskettiin 17. tammikuuta 1917 ja alus laskettiin vesille 2. joulukuuta. Alus valmistui 26. tammikuuta 1918.


title: HMS Watchman

text: Palvelukseen otettuna alus palveli Suuressa laivastossa (). Alus osallistui Baltian tapahtumiin 1919, jolloin se muun muassa kahakoi Neuvosto-Venäjän alusten kanssa. Alus kuului 1921 1. hävittäjälaivueeseen ja se sijoitettiin reserviin. Se palautettiin palvelukseen 1939.


title: Onnellisuustutkimus

text: Onnellisuustutkimus eli onnellisuuden taloustiede () tarkoittaa valtion elämänlaadun tutkimusta taloustieteellisin ja psykologisin menetelmin. Onnellisuustutkimus täydentää bruttokansantuotteen kaltaisia objektiivisempia mittareita.


title: Onnellisuustutkimus

text: Sonja Lyubomirsky ym. (2005) totesivat tutkimuskirjallisuuden osoittavan, että pitkän aikavälin onnellisuuden eroista eri ihmisten välillä 50 % riippuu geeneistä ja 10 % olosuhteista. Näin ollen keskimäärin 40 % voi olla ihmisen oman toiminnan vaikutusta.


title: Onnellisuustutkimus

text: Onnellisuuteen vaikuttavia olosuhteita (10 %) olivat valtiokohtaiset, maantieteelliset ja kulttuuriset tekijät; ikä, sukupuoli, etninen ryhmä ja muut demografiset tekijät; yksilöhistoria, kuten lapsuuden traumat, auto-onnettomuudet tai arvovaltaiset palkinnot; sekä elämäntilanne, kuten siviilisääty, ammatti, työpaikan varmuus, tulot, terveys ja uskonnollisuus.


title: Onnellisuustutkimus

text: Vuonna 1978 julkaistun tutkimuksen mukaan lottovoitot ja halvaantuminen vaikuttaisivat onnellisuuteen vain tilapäisesti ja sitten ihmisen onnellisuustaso palautuisi jälleen hänen yksilölliselle normaalitasolleen. Tätä tutkimusta siteerataan usein, ja monen asian katsotaan vaikuttavan onnellisuuteen vain tilapäisesti.


title: Onnellisuustutkimus

text: Tuoreissa suurissa paneelitutkimuksissa on kuitenkin osoitettu, että avioero, puolison kuolema, työttömyys, vammautuminen ja vastaavat tapahtumat muuttavat subjektiivista hyvinvointia pitkäaikaisesti. Palautuminen aiemmalle tasolle jää keskimäärin vain osittaiseksi ja riippuu myös synnynnäisistä tekijöistä. Vain 50 % pitkän aikavälin onnellisuuseroista selittyy geeneillä ja 10 % olosuhteilla, 40 % ehkä omalla tietoisella toiminnalla.


title: Onnellisuustutkimus

text: Myös keskisuuren lottovoiton (1 000 - 120 000 puntaa) on sittemmin todettu lisäävän henkistä hyvinvointia pysyvästi 1,4 GHQ-pistettä, jopa kaksi vuotta tapahtuman jälkeen.


title: Onnellisuustutkimus

text: Oswald ja Powdthavee (2008) esittävät, että Brickmanin vuoden 1978 tutkimusta on tulkittu väärin. Heidän datansa mukaan palautuminen vanhalle onnellisuustasolle on vain osittaista. Bondin ja Langin (2018) mukaan siihenkin näyttäisi vaikuttavan raportointifunktion muuttuminen. He esimerkiksi löytävät vahvojat todisteita sille, että vammautunut henkilö madaltaa standardejaan sille, millaisen mielentilan raportoi tyytyväisyydeksi, sen sijaan, että hänen tyytyväisyytensä niinkään nousisi.


title: Onnellisuustutkimus

text: Sheldon ja Lyubomirsky (2006) kirjoittavat tutkimuskatsauksessaan, että sekä subjektiivisen että psykologisen hyvinvoinnin muuttaminen pysyvästi onnistuu helpommin omaa toimintaa muuttamalla kuin olosuhteita muuttamalla.


title: Onnellisuustutkimus

text: Tutkimuksissa on osoitettu Positiivisen psykologian mukaisten harjoitteiden (PPI) parantaneen hyvinvointia ja masennusta. Vaikutus on näkynyt myös pitkään jälkeenpäin. Tosin kiitollisuusharjoitusten vaikutus masentuneisiin oli eräässä tutkimuksessa kielteinen, vaikkakin useassa tutkimuksessa myönteinen ei-masentuneille. 49 tutkimusta kattaneen meta-analyysin (2009) mukaan julkaisuvinouma ei voi selittää tuloksia, koska ei-julkaistut mukaan lukien tutkimuksia aiheesta oli arviolta 250 ja ei-merkitsevyys olisi vaatinut yli 2 500 nollatutkimusta.


title: Onnellisuustutkimus

text: Kokeillut interventiot olivat kiitollisuuskirjeiden kirjoittaminen, optimistisen ajattelun harjoittaminen, myönteisten elämänkokemusten läpikäynti uudelleen ja sosiaalinen vuorovaikutus. PPI tarkoittaa myönteisten asioiden kehittämistä, ei ongelmien hoitamista.


title: Onnellisuustutkimus

text: Myös vielä tuoreemmassa meta-analyysissä (39 tutkimusta, 6 139 osanottajaa, 2012) todettiin PPI-interventioiden vaikutus myönteiseksi. Subjektiivisen hyvinvoinnin Standardoitu keskimääräinen ero (SMD) oli 0,34 korkeampi, psykologisen hyvinvoinnin 0,20 ja masennuksen 0,23. 3-6 kuukautta intervention jälkeen kummankin hyvinvoinnin nousu oli yhä merkitsevä, joten vaikutus näyttää melko pysyvältä. Toisaalta laadukkaimmissa tutkimuksissa myönteinen vaikutus ei ollut yhtä suuri. Siksi tekijät toivovat lisää laatututkimuksia vahvistamaan todistusaineistoa. Heidän mukaansa ylempänä mainittu meta-analyysi (2009) ei keskittynyt riittävästi tutkimusten laatuun.


title: Onnellisuustutkimus

text: Tämä jälkimmäinen meta-analyysi totesi hyvinvointia lisääviksi siunaukset, ystävällisyysharjoitukset, henkilökohtaisten tavoitteiden asettamisen, kiitollisuuden osoittamisen ja henkilökohtaisten vahvuuksien varaan rakentamisen.


title: Onnellisuustutkimus

text: Eräiden tutkimusten mukaan säännöllinen meditaatio lisää ihmisten onnellisuutta. Esimerkiksi 9 viikon "rakkaus-ystävällisyysmeditaatio"-interventio lisäsi positiivisten tuntemusten, ja vaikutus oli tallella vielä 15 kuukautta intervention jälkeenkin, myös niillä, jotka olivat lopettaneet meditaation, jatkaneilla vielä enemmän.


title: Onnellisuustutkimus

text: "Satisfaction with Life Index" (elämäntyytyväisyyden mittari) pyrkii mittaamaan ihmisten itse ilmoittamaa keskimääräistä onnellisuutta (subjektiivista tyytyväisyyttä elämäänsä) maittain.


title: Onnellisuustutkimus

text: On esitetty muitakin elämänlaadun mittareita, joissa otetaan huomioon lisätekijöitä. Esimerkiksi hollantilainen sosiologi Ruut Veenhoven on katsonut, että koska jokainen onnellinen vuosi on hyvästä, on myös eliniänodote otettava huomioon, ja hän on kehittänyt mittarin "Happy Life Years".


title: Onnellisuustutkimus

text: Bruttokansantuotteen kasvulla on kiistatta yhteys onnellisuuden kasvuun, mutta lisäksi on otettava huomioon tasaisen tulonjaon vaikuttavuus onnellisuuteen. Myös BKT:n taso näyttäisi lisäävän onnellisuutta: mitä rikkaampi maa, sitä onnellisempi se keskimäärin on, joskin ei merkitsevästi yli 15 000 dollaria/vuosi/hlö tuottavissa maissa.


title: Onnellisuustutkimus

text: Vuonna 2008 Pennsylvanian yliopiston taloustietelijät Justin Wolfers ja Betsey Stevenson päätyivät siihen, että valtion vaurastumisen ja kansalaisten onnellisuuden välinen yhteys on logaritminen, mikä viittaisi siihen, että vaurastuminen lisäisi onnellisuutta rajatta, joskin loiventuvasti (vaurauden kaksinkertaistuminen olisi yhtä hyvä asia tulotasosta riippumatta).


title: Onnellisuustutkimus

text: Talouskasvun mukana myös eliniänodote on kohonnut, joten rikkaimmissakin maissa talouskasvu korreloi vahvasti "Happy Life Years" -mittarin kanssa.


title: Onnellisuustutkimus

text: Vaurastuminen lisää onnellisuutta, köyhimmillä nopeimmin. Se, miten kattavasti ihminen tuntee päättävänsä itse omasta elämästään, korreloi onnellisuuden kanssa.


title: Onnellisuustutkimus

text: Työntekomahdollisuus kasvatti onnellisuutta ja vastentahtoinen työttömyys vähensi, joskin vapaaehtoiset kotipuolisot ja eläkeläiset olivat keskimääräistä onnellisempia.


title: Onnellisuustutkimus

text: Vakava sairaus, työttömyys ja avioero vähentävät onnellisuutta.


title: Onnellisuustutkimus

text: Seuraavat tekijät lisäävät onnellisuutta toistensa lisänäkin: koulutus, naiseus, tulot, ei keski-ikäinen (vanha tai nuori), avioliitto, eläkeläinen, kotipuoliso, yrittäjä.


title: Onnellisuustutkimus

text: Zürichin yliopiston tutkimuksen mukaan demokratia ja federalismi lisäävät hyvinvointia. Ne auttavat kansalaisia valvomaan ammattipoliitikkoja ja osallistumaan poliittiseen päätöksentekoon.


title: Onnellisuustutkimus

text: Lapset vähentävät vanhempien onnellisuutta alaikäisinä, joskin lähdettyään kotoa he saattavat lisätä sitäkin enemmän (aikuiset lapset, lastenlapset). Naimisissa olevat ovat onnellisempia, mutta se ei välttämättä johdu avioliitosta, vaan onnettomimmat jäävät useimmiten naimattomiksi. Vastaavaa kritiikkiä voi toki esittää muillekin väitteille: korrelaatio ei kerro, kumpi on syy tai onko peräti jokin kolmas tekijä molempien syy – johtuuko esimerkiksi keski-ikäisten vähempi onnellisuus keski-iästä vai lapsista?


title: Onnellisuustutkimus

text: Suomessa kaikkein onnettomimpia parisuhteessa ovat pienten lasten vanhemmat, etenkin isät.


title: Onnellisuustutkimus

text: Ensimmäisen lapsen syntymä vähentää saksalaisen onnellisuutta keskimäärin 1,6 yksikköä asteikolla 1-10. 17 prosentilla vähenemä oli ainakin kolme yksikköä. Heistä vain 58 % hankki toisen lapsen kymmenen vuoden sisällä. Esimerkiksi avioero vähensi onnellisuutta vain 0,8 yksikköä ja puolison kuolema tai työttömyys vain 1 yksikön verran.


title: Onnellisuustutkimus

text: Vuosien myötä onnellisuus kuitenkin nousi ja oli iäkkäämpänä korkeampi kuin lapsettomilla. Esimerkiksi lasten lähtiessä kotoa haittavaikutus puolisoiden suhteeseen ja toisilleen osoittamaan tukeen voi vähetä, samoin lapsiin kuluvat aika ja raha.


title: Onnellisuustutkimus

text: Harvardin psykologi David Gilbertin mukaan naimisissa olevat ovat onnellisempia lähes joka mittarilla. Ne joilla on lapsia, ovat paljon onnettomampia kuin lapsettomat. Toisaalta tilanne muuttuu päinvastaiseksi, kun lapset muuttavat kotoa.


title: Onnellisuustutkimus

text: On esitetty, että onnellisuusmittareita voidaan yrittää käyttää perustelemaan autoritaarista politiikkaa ja siksi mittareita ei saisi käyttää politiikan perusteluna vaan ainoastaan yksilöiden informoimiseen.


title: Onnellisuustutkimus

text: Professori Edward Glaeserin mukaan ihmiset tekevät kaiken aikaa tietoisia valintoja, jotka vähentävät heidän onnellisuuttaan, koska heillä on muitakin, tärkeämpiä tavoitteita. Tästä syystä hallituksen ei pitäisi vähentää kansalaisten vaihtoehtoja "onnellisimpiin" vaan maksimoida kansalaisten valinnanvapaus, jotta nämä voisivat itse tehdä valintansa.


title: Onnellisuustutkimus

text: Itse ilmoitettu onnellisuus on subjektiivinen (epäluotettava) mittari. On vaikea verrata yhden ihmisen onnellisuutta toisen onnellisuuteen. Eri kulttuurien kesken vertailu voi olla erityisen vaikeaa. On silti todettu, että suurten tietomäärien poikkileikkausten vertailu maasta ja ajankohdasta toiseen tuottaa johdonmukaisia malleja onnellisuuden tekijöistä. Vaihtoehtoisen ehdotuksen mukaan luotettavampi mittari olisi aivojen ilokeskuksen suora mittaaminen.


title: Onnellisuustutkimus

text: Työttömät ovat tyytyväisempia työttömyyden lisääntyessä, vaikka se tarkoittaa työllistymismahdollisuuksien heikkenimistä. Venäjällä sekä työllisten että työttömien onnellisuus lisääntyi, kun 1990-luvun lopun kriisin myötä työttömyys lisääntyi. Voi olla, että tämä johtui odotusten laskemisesta tai sitten muista samanaikaisista muutoksista Venäjällä.


title: Onnellisuustutkimus

text: Bondin ja Langin (2018) mukaan tuloksia vääristää se, että ihmiset joutuvat pyöristämään onnellisuutensa kyselyn esimerkiksi 3- tai 7-portaiselle asteikolle, jolloin "pyöristysvirheet" voivat saada vähän onnellisemman ihmisryhmän näyttämään vähän onnettomammalta. Näin ei olisi, jos esimerkiksi kummankin ryhmän todelliset onnellisuudet olisivat normaalijakauman mukaisia samalla hajonnalla, mutta heidän tulostensa mukaan usein näin ei näytä olevan, ja joillain log-normaaleilla jakaumilla moni tulos saadaan päinvastaiseksi.


title: Onnellisuustutkimus

text: Heidän tuloksensa myös näyttävät siltä, että "raportointifunktio" olisi erilainen eri ryhmillä ja jopa samalla yksilöllä eri aikoina. Esimerkiksi vammautunut ihminen alkaa vähitellen raportoida itsensä taas onnellisemmaksi sisäisellä onnellisuustasolla, jolla hän aiemmin olisi valinnut alemman vastausvaihtoehdon.


title: Dezső Lemhényi

text: Dezső Lemhényi (9. joulukuuta 1917 Budapest – 4. joulukuuta 2003 Budapest) oli vesipalloilija. Hän kuului Unkarin kultaa voittaneeseen joukkueeseen vuoden 1952 kesäolympialaisissa Helsingissä. Lisäksi hän kuului hopeaa saaneeseen joukkueeseen vuoden 1948 kesäolympialaisissa Lontoossa. Hän oli naimisissa toisen olympiaurheilijan, Olga Tass-Lemhényin kanssa.


title: Thalia-gaala 2010

text: Thalia-gaala 2010 on 7. helmikuuta 2010 järjestetty palkintogaala, jossa palkittiin vuoden 2009 teatterialan tekijöitä ja produktioita. Gaalan juonsivat Sinikka Sokka ja Nicke Lignell ja se televisioitiin suorana lähetyksenä Yle TV1 -kanavalla.


title: Thalia-gaala 2010

text: Voittajaluettelo


title: Börje Vähämäki

text: Börje Vähämäki on Suomen tutkimuksen professori emeritus Toronton yliopistossa Kanadassa ja suomen kielen dosentti Åbo Akademissa. Hän suoritti filosofian tohtorin tutkinnon Åbo Akademissa vuonna 1984. Ennen siirtymistään Pohjois-Amerikkaan Vähämäki toimi äidinkielen opettajana ja rehtorina Oulussa. Vuosina 1975–1989 hän opetti Minnesotan yliopistossa, josta hän siirtyi Torontoon. Hän on kirjoittanut ja toimittanut useita teoksia sekä kääntänyt osa Lars Levi Laestadikusen ja Laila Hirvisaaren tuotannosta englanniksi.


title: Thalia-gaala

text: Thalia-gaala on suomalainen gaala, jossa jaetaan palkintoja teatterin, tanssin ja sirkuksen tekijöille. Gaalan järjestämisestä vastaa Suomen Teatterijärjestöjen Keskusliitto yhteistyössä teatteri-, tanssi- ja sirkusalan järjestöjen kanssa.


title: Project 86

text: Project 86 on yhdysvaltalainen vuonna 1996 perustettu kristillinen alternative metallia soittava yhtye. Yhtyeen perustivat laulaja Andrew Schwab ja entinen rumpali Alex Albert unelmanaan tehdä jotakin, mikä olisi aidosti voimakasta nuorille ja tavottaisi useita ihmisiä. Rumpali Albert lähti yhtyeestä vuonna 2007 vedoten henkilökohtaisiin syihin. Nykyisin keikoilla rumpalina toimii Jason Gerkin. Yhtye on julkaissut seitsemän levyä, joita on myyty maailmanlaajuisesti 350 000 kopiota.


title: Project 86

text: Project 86 teki ensimmäisen Suomen keikkansa 30. huhtikuuta 2010, kun se esiintyi Vappugospelin pääesiintyjänä.


title: Gemma Bellincioni

text: Matilda Cesira eli Gemma Bellincioni (18. elokuuta 1864 Monza – 23. huhtikuuta 1950 Napoli) oli italialainen sopraano. Hän syntyi laulajien tyttäreksi ja teki oopperadebyyttinsä Napolissa 1880. Hän esiintyi seuranneiden vuosikymmenien aikana runsaasti Euroopassa ja Etelä-Amerikassa, mutta esiintyi vain kerran Lontoossa (1895) eikä koskaan Metropolitan-oopperassa.


title: Gemma Bellincioni

text: Bellincioni loi Santuzzan roolin Pietro Mascagnin oopperassa "Cavalleria rusticana" vuonna 1890. Turidduna oli teoksen kantaesityksessä Roberto Stagno, jonka kanssa Bellincioni oli mennyt naimisiin Argentiinassa vuonna 1886. Bellincioni loi myös Umberto Giordanon "Fedoran" nimiroolin vuonna 1898. Hän kirjoitti ohjeistusta laulajille sekä omaelämäkerran "Io e il palcoscenico" (Milano, 1920). Viimeiset vuotensa laulaja vietti Napolissa, jossa hän kuolikin.


title: Sopimuspohjainen ohjelmointi

text: Sopimuspohjainen ohjelmointi on tietokoneohjelmistojen suunnittelutapa. Sen mukaan ohjelmistosuunnittelijoiden tulisi määritellä muodolliset, täsmälliset ja tarkastettavat rajapintamääritykset ohjelmistokomponenteille. Nämä määritykset laajentavat tavallisten abstraktien tietotyyppien määritelmää alkuehdoilla, loppuehdoilla ja invarianteilla. Näitä määrityksiä kutsutaan sopimuksiksi konseptin käyttämän liike-elämän sopimusten ehtojen ja velvollisuuksien metaforan mukaan.


title: Sopimuspohjainen ohjelmointi

text: Termin otti ensimmäisenä käyttään Bertrand Meyer suunnittelemansa Eiffel-ohjelmointikielen yhteydessä ja kuvailtiin ensimmäisenä useissa artikkeleissa alkaen vuodesta 1986 ja kahdessa peräkkäisessä versiossa (1988, 1997) kirjastaan "Object-Oriented Software Construction". Eiffel Software haki menetelmän englanninkieliselle nimelle ”Design by Contract” tavaramerkkisuojaa joulukuussa 2003, ja se myönnettiin joulukuussa 2004. Tavaramerkin nykyinen omistaja on Eiffel Software.


title: Sopimuspohjainen ohjelmointi

text:
Keskeinen idea sopimuspohjaisessa ohjelmoinnissa on se, kuinka ohjelmistojärjestelmän osaset työskentelevät yhdessä yhteisten ”velvoitteiden” ja ”hyötyjen” pohjalta. Metafora tulee liike-elämästä, jossa asiakas ja toimittaja sopivat sopimuksesta joka esimerkiksi määrittää, että:Vastaavasti, jos olio-ohjelmoinnin luokassa oleva rutiini tarjoaa tiettyä toiminnallisuutta, se voi:
Sopimus on näiden velvoitteiden ja hyötyjen muodollistamista (formalisointia). Sopimuspohjaisen ohjelmoinnin voi tiivistää seuraaviin ”kolmeen kysymykseen”,joita suunnittelijan tulee jatkuvasti kysyä:


title: Sopimuspohjainen ohjelmointi

text:
Monissa kielissä on mahdollisuus tehdä tällaisia vakuutuksia. Sopimuspohjainen ohjelmointi kuitenkin pitää näitä sopimuksia niin elintärkeinä ohjelmiston oikeellisuudelle että niiden tulisi olla osa suunnitteluprosessia. Käytännössä sopimuspohjainen ohjelmointi kehottaa kirjoittamaan nämä vakuutukset ensin.
Sopimuksen merkintä ulottuu metodi/proseduuri-tasolle asti; jokaisen metodin sopimus sisältää normaalisti seuraavat tiedot:
Yksikkötestaus testaa moduulia eristyksessä tarkastaakseen, että se toteuttaa sopimuksensa olettaen, että alihankkijat toteuttavat omansa. Integraatiotestaus tarkastaa että eri moduulit toimivat oikein yhdessä.


title: Sopimuspohjainen ohjelmointi

text: Kieliä, jotka toteuttavat useimmat sopimuspohjaisen ohjelmoinnin ominaisuuksista, ovat esimerkiksi:Monia kirjastoja, esikääntäjiä ja muita työkaluja on kehitetty olemassaoleville ohjelmointikielille ilman natiivia sopimuspohjaisen ohjelmoinnin tukea.


title: Colony 7

text: Colony 7 on Taiton kolikkopeli vuodelta . Imagic lainasi sen piirteitä paremmin menestyneeseen "Atlantis"-peliin. Pelissä pelaajan on tarkoitus puolustaa Colony 7:ää hyökkääviä alieneita vastaan.


title: Colony 7

text: Vuonna 2005 "Colony 7" julkaistiin osana "Taito Legends" -kokoelmaa.


title: Vic Darchinyan

text: Vic Darchinyan (s. 7. tammikuuta 1976 Vanadzor) on nykyisin Australiassa asuva armenialainen nyrkkeilijä. Hän on hallitseva WBA- ja WBC-ammattilaisliittojen tunnustama ylemmän kärpässarjan maailmanmestari.


title: Vic Darchinyan

text: Menestyksekkäällä amatööriurallaan Darchinyan saavutti 158 voittoa ja kärsi 18 tappiota. Voitoista 105 tuli tyrmäyksellä. Amatöörinä hän saavutti mm. pronssia 1998 hyvän tahdon kisoista sekä samana vuonna Minskissä käydyistä EM-kisoista. Hän oli mukana myös Sydneyn olympialaisissa, missä hän eteni kolmannelle kierrokselle.


title: Vic Darchinyan

text: Darchinyan aloitti ammattilaisuransa kärpässarjalaisena olympiakisojen jälkeen vuonna 2000 Australiassa. Ensimmäisessä ammattilaisottelussaan hän voitti pisteillä Sande Kiziton saman vuoden marraskuussa. Seuraavan vuoden lokakuussa hän kohtasi uudelleen Kiziton Australian mestaruusottelussa ja voitti ottelun teknisellä tyrmäyksellä seitsemännessä erässä. Kesäkuussa 2002 Darchinyan voitti Oseanian höyhensarjan mestaruuden keskeytystuomiolla Junior Farzan Alia vastaan. Seuraavassa ottelussaan elokuussa hän voitti IBF-liiton Tyynenmeren mestaruustittelin Panomdej Ohyuthanakornia vastaan, ja sittemmin puolusti titteliään Phises Vor Surapol, Raul Eliseo Medina ja Wandee Singwancha -nimisiä nyrkkeilijöitä vastaan.


title: Vic Darchinyan

text: Darchinyan kohtasi Wandee Singwanchan uudelleen joulukuussa 2003 pääsystä IBF-liiton maailmanmestaruusotteluun ja vei voiton nimiinsä viidennen erän tyrmäyksellä. MM-ottelussa 16. joulukuuta 2004 vastassa oli tuolloin vielä voittamaton hallitseva mestari Irene Pachecon. Ottelu päättyi Darchinyanin voittoon teknisellä tyrmäyksellä 11. erässä. Darchinyan puolusti maailmanmestaruuttaan Mzukisi Sikalia, Jair Jimeneziä, Diosdado Gabia, Luis Maldonadoa, Glenn Donairea ja Victor Burgosia vastaan. Kaikki ottelut päättyivät ennen täyttä aikaa. 7. heinäkuuta 2007 Darchinyan menetti mestaruutensa Nonito Donairelle teknisellä tyrmäyksellä viidennessä erässä.


title: Vic Darchinyan

text: Donairelle kärsimänsä tappion jälkeen Darchinyan nousi painoluokkaa ylöspäin ylempään kärpässarjaan. Ensimmäisessä ottelussaan uudessa painoluokassa hän voitti Federico Catubayn 12. erän teknisellä tyrmäyksellä. Kamppailussa oli panoksena pienen IBO-liiton international- sekä IBF:n Australasian mestaruustittelit.


title: Vic Darchinyan

text: Helmikuussa 2008 Darchinyan kävi ratkaisemattomaan päättyneen ottelun Z Gorresia vastaan pääsystä IBF-liiton MM-otteluun. Tuomio oli kiistanalainen ja Darchinyanin taustajoukot tekivät siitä protestin. Lopulta Darchinyan pääsi kuin pääsikin maailmanmestaruusotteluun saman vuoden elokuussa ja tyrmäsi vastustajansa Dmitri Kirilovin viidennessä erässä.


title: Vic Darchinyan

text: Marraskuussa 2008 Darchinyan kohtasi WBA- ja WBC-liittojen hallitsevan maailmanmestarin Cristian Mijaresin ottelussa, jossa panoksena oli kummankin nyrkkeilijän mestaruusvyöt. Yhdeksännen erän lopulla Darchinyan tyrmäsi Mijaresin ja sai ensimmäisenä painoluokkansa nyrkkeilijänä liittojen mestaruusvyöt haltuunsa.. Helmikuussa 2009 hän puolusti mestaruuksiaan Jorge Arcea vastaan lääkärin keskeytettyä ottelun Arcen silmäkulman haavojen takia.


title: Vic Darchinyan

text: Kesällä 2009 Darchinyan yritti jälleen kivuta painoluokkaan ylöspäin kääpiösarjaan (53,5 kg). 11. heinäkuuta käydyssä ottelussa hän haastoi Joseph Agbekon IBF-liiton maailmanmestaruusottelussa, mutta joutui kärsimään tappion kaikin tuomariäänin. Viimeisessä ottelussaan saman vuoden joulukuussa Darchinyan palasi takaisin ylempään kärpässarjaan ja puolusti voitokkaasti WBA- ja WBC-liittojen maailmanmestaruuksiaan tyrmättyään väliaikaismestari Tomas Rojasin toisessa erässä. Viimeksi Darchinyan puolusti mestaruuttaan 6. maaliskuuta täyden ajan kestäneessä ottelussa Rodrigo Guerreroa vastaan.


title: Alta aikayksikön

text: Alta aikayksikön ("The Clock") on yhdysvaltalainen 1945 valmistunut musikaaliklassikko lomailevasta sotilaasta ja häntä opastavasta newyorkilaistytöstä.


title: Alta aikayksikön

text: Pääosissa esiintyvät Judy Garland ja Robert Walker; ohjaajana toimi Judy Garlandin tuleva aviomies Vincente Minnelli. Tämä oli Garlandin ensimmäinen draamarooli kuten myös ensimmäinen elokuvaosa, jossa hän ei laulanut.


title: Alta aikayksikön

text: "Alta aikayksikön" sai Suomen-ensi-iltansa vasta televisiossa Mainos-TV:n ohjelmistossa elokuussa 1980. Kymmenestä suomalaiskriitikosta kaksi antoi sille täydet neljä tähteä, kuusi kolme tähteä ja yksi arvostelija kaksi tähteä, keskiarvona 3,11 tähteä neljästä.


title: Fort MacKay

text: Fort MacKay (Tunnetaan myös nimellä Fort McKay) on 862 asukkaan (2008) pikkukylä ja intiaanireservaatti Kanadassa, Albertan provinssissa, Wood Buffalon kunnassa. Kylän itäpuolella virtaa Athabascajoki. Kylä sijaitsee Alberta Highway 63 pohjoispään läheisyydessa, noin 60 kilometriä Fort McMurraystä pohjoiseen. Fort MacKayn tärkeimpiä työllistäjiä ovat Athabascan öljyhiekkaa hyödyntävät öljy-yhtiöt. Fort MacKay/Horizon lentoasema sijaitseen kylän luoteispuolella.


title: Fort MacKay

text: Ennen eurooppalaisten saapumista alueella on asunut chippewa ja cree intiaaneja tuhansien vuosien ajan ja myöhemmin métisejä 1820-luvulta alkaen.


title: Fort MacKay

text: Kylä on kasvanut voimakkaasti vuosina 2005–2008. Väestönkasvu johtuu pääasiassa alueen öljyhiekkaa hyödyntävien yhtiöiden laajennettua toimintaansa.


title: Marie van Zandt

text: Marie van Zandt (8. lokakuuta 1858 – 31. joulukuuta 1919) oli yhdysvaltalainen sopraano. Hän syntyi New Yorkissa, opiskeli Milanossa Francesco Lampertin johdolla ja debytoi vuonna 1879 Zerlinan roolissa Torinossa. Esiintymisiä seurasi muun muassa Covent Gardenissa (1879) ja Opéra-Comiquessa (1880).


title: Marie van Zandt

text: Marie van Zandt loi Léo Delibes'n "Lakmén" nimiroolin vuonna 1883. Metropolitan-oopperan-debyyttinsä hän teki Aminan roolissa Vincenzo Bellinin oopperassa "Unissakävelijä" 21. joulukuuta 1891. Vuonna 1896 hän palasi Opéra-Comiqueen. Pian hän kuitenkin meni naimisiin ja vetäytyi. Hän kuoli Cannesissa.


title: Adam McQuaid

text: Adam McQuaid (s. 12. lokakuuta 1986 Charlottetown, Prinssi Edwardin saari, Kanada) on kanadalainen jääkiekkoilija. Hän pelaa NHL:n Boston Bruinsissa. Hän on puolustava puolustaja.


title: Adam McQuaid

text: McQuaid pelasi juniorina jääkiekkoa OHL-liigan Sudbury Wolvesissa vuosina 2003–2007. Columbus Blue Jackets varasi hänet vuorolla 55 . Toukokuussa 2007 Columbus myi McQuaidin oikeudet Boston Bruinsille, josta sai vaihdossa varausoikeuden. McQuaid pelasi Bostonin farmijoukkueessa, AHL:n Providence Bruinsissa vuodesta 2007 lähtien, kunnes hänet kutsuttiin Bostoniin, jossa hän pelasi ensimmäisen NHL-ottelunsa 19. joulukuuta 2009.


title: Circle the Wagons

text: Circle the Wagons on norjalaisen black metal -yhtye Darkthronen 15. ja tällä hetkellä uusin studioalbumi. Bändi kuvailee albumia luontevana jatkona heidän aiemmille julkaisuilleen. Levyn musiikillinen tyyli pohjautuu heavy metal ja "speed metal-punk" -vaikutteisiin ja suuntaa yhtyeen aiempia albumeita enemmän perinteisen metallin ja rockin suuntaan. Yhtyeen aiemmilta albumeilta löytyneet black metal -vaikutteet sen sijaan ovat vähäisiä. Yhtyeen jäsenet Fenriz ja Nocturno Culto ovat perinteeksi muodostuneen tavan mukaan säveltäneet, sovittaneet, sanoittaneet, laulaneet ja tuottaneet albumin kahdestaan, ilman ulkopuolisia avustajia.


title: Circle the Wagons

text: Albumin kannen on suunnitellut Dennis Dread, jonka käsialaa ovat myös kahden aiemman Darkthrone-albumin kannet. Albumin kansikuvassa on intiaaniteema; siinä stereotyypistä intiaania muistuttava hahmo valmistautuu ampumaan jousella. Myös nimi "Circle the Wagons" ("Piirittäkää vankkurit!") liittyy teemaan viitaten westerneistä tuttuun tilanteeseen jossa intiaanit hyökkäävät uudisasukkaiden vankkurikaravaanin kimppuun.


title: Circle the Wagons

text: Albumin saama vastaanotto oli varsin negatiivinen. Jo aiempien albumien kohdalla kriitikot olivat valitelleet Darkthronen 2000-luvulla ottaman aiempaa punkahtavamman linjan olleen laadullisesti heikompaa kuin yhtyeen perinteinen black metal -tyyli. Suen arvostelija Jukka Kittilä toteaa, että vuoden 2006 "The Cult is Alive" oli vielä Darkthronen "soundia komeasti uusinut" albumi, mutta sitä seurannut musiikillinen kehitys "taantumista". "Circle the Wagons", kolmas "The Cult is Aliven" jälkeinen albumi, edustaa hänestä "perinnehevi-trendiä, jonka filosofia tuntuu pohjaavan siihen, että mitä huonompi, sen parempi" ja "kusee [Darkthronen] perinnön päälle". Arvosana oli 5 pistettä asteikolla neljästä kymmeneen.


title: Circle the Wagons

text: Samoin imperiumi.netin arvostelussa albumin tyyliä ja black metal -soundin puutetta moititaan; albumia itseään kutsutaan pettymykseksi:


title: Circle the Wagons

text: Lopullinen arvosana on kuusi ja puoli tähteä kymmenestä.


title: Alberto Lopo

text: Alberto Lopo García (s. 5. toukokuuta 1980 Barcelona, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Deportivo La Coruñaa ja on pelipaikaltaan keskuspuolustaja.


title: Alberto Lopo

text: Lopo on yksi maan pääsarjan varoitetuimmista pelaajista kausittain, johtuen kovasta pelityylistään.


title: Alberto Lopo

text: Lopo liittyi 10-vuotiaana Espanyolin juniorijoukkueeseen. Valmentajat huomasivat nopeasti hänen puolustuskykynsä ja vuoden 1999 huhtikuussa hänet nostettiin seuran edustusjoukkueeseen. Ensimmäisen ottelunsa pääsarjassa hän pelasi Real Zaragozaa vastaan. Lopullisen läpimurtonsa joukkueessa hän teki kaudella 2001–2002, jossa häneltä jäi välistä vain viisi ottelua. Kaudella hän teki myös ensimmäisen maalinsa pääsarjassa.


title: Alberto Lopo

text: Lopo oli jatkossa useiden eri valmentajien muun muassa Juande Ramosin, Javier Clementen, Luis Fernándezin ja Miguel Ángel Lotinan luottopelaaja puolustuspäässä. Hän keräsi mainetta erityisen hyvänä, mutta myös hyvin kovaotteisena puolustajana. Kaudella 2002–2003 hän sai 14 keltaista korttia 23 ottelussa, joista kaksi ottelussa Racing Santanderia vastaan, joka tiesi ulosajoa. Seuraavalla kaudella hän teki joukkueen kanssa kolmivuotisen jatkosopimuksen. Varoituksia kaudella kertyi 15 ja yksi punainen kortti. Vuosien 2004–2006 aikana hän sai 21 keltaista ja kaksi punaista korttia.


title: Alberto Lopo

text: Hän voitti katalonialaisseurassa kaksi Copa del Reytä vuosina 2000 ja 2006. Toisen Espanjan cupin mestaruutensa jälkeen hän ei tehnyt joukkueen kanssa jatkosopimusta ja siirtyi seuraavaksi kaudeksi Deportivo La Coruñaan. Siirtyessään Deportivoon hän oli yksi Espanjan arvostetuimmista keskuspuolustajista. Seurat kuten Valencia, Villarreal, Manchester United ja Newcastle United olivat puolustajan perässä, joka päätti kuitenkin seurata entisiä joukkuetovereitaan Joan Capdevilaa ja Sergiota galicilaisseuraan.


title: Alberto Lopo

text: Ensimmäisellä kaudellaan Deportivossa hän pelasi 31 ottelua, joissa hän keräsi varoituksia 11 kappaletta. Kauden ensimmäisen puoliskon hän pelasi yhdessä Álvaro Arbeloan kanssa, kunnes hänet myytiin Liverpooliin tammikuussa 2007. Loukkaantumisesta juuri toipunut Jorge Andrade nousi Lopon pariksi keskuspuolustukseen Arbeloan tilalle. Laitapuolustajina pelasivat Joan Capdevila ja Fabricio Coloccini. Deportivon puolustusnelikko yhdessä maalivahti Dudu Aouaten kanssa pitivät maalinsa puhtaana 16 kertaa 38 ottelussa. Suurin osa joukkueen kauden pisteistä tulivatkin vahvan puoluspelin ansiosta. Huhtikuussa 2007 Lopo puski ottelun ainokaisen, kun Deportivo voitti Osasunan numeroin 1–0.


title: Alberto Lopo

text: Kesällä 2007 Deportivosta poistuivat muun muassa puolustajat Juanma ja Andrade. Real Zaragoza tarjosi myös kesän aikana Loposta 5 miljoonaa euroa, jonka seura kuitenkin hylkäsi. Hän menetti kauden 2007–2008 alusta viisi kuukautta jalka vammansa vuoksi.


title: Alberto Lopo

text: Kauden 2008–2009 avausottelussa Real Madridia vastaan Lopo puski ottelun 2–1-voittomaalin. Deportivo sijoittui kauden päätteeksi pääsarjassa seitsemänneksi, Lopon korttisaldon näyttäessä 13 keltaista.


title: Alberto Lopo

text: Kausi 2010–2011 päättyi Deportivon kohdalla suureen pettymykseen, kun joukkue putosi maan pääsarjasta Segunda Divisióniin. Putoaminen varmistui viimeisellä ottelukierroksella Deportivon hävitessä Valencialle. Lopo pelasi kauden aikana 33 ottelua ja teki niissä kaksi maalia. Varoituksia hänelle kertyi tililleen yhteensä 15 kappaletta.


title: Alberto Lopo

text: 21. kesäkuuta 2011 madridilaisseura Getafe ilmoitti tehneensä kolmivuotisen sopimuksen Lopon kanssa.


title: Eamonn Andrews

text: Eamonn Andrews (19. joulukuuta 1922 Dublin, Irlanti – 5. joulukuuta 1987) oli irlantilainen televisiojuontaja.


title: Eamonn Andrews

text: Andrews aloitti 16-vuotiaana Radio Éireannilla nyrkkeilykommentaattorina. Hän nyrkkeili myös itse ja voitti vuonna 1944 Irlannin mestaruuden keskisarjassa. Vuonna 1950 Andrews siirtyi Britanniaan BBC:lle, jolla hän juonsi muun muassa "Sports Reportia" ja "Ignorance is Bliss" -radiovisailua. Radiosta Andrews siirtyi televisioon, jossa juonsi muun muassa "What's My Line?" -visailua. Brittiläistä versiota "This Is Your Life" -ohjelmasta Andrews juonsi ohjelman alkamisesta 1955 aina kuolemaansa saakka.


title: Sari Ann Stolt

text: Sari Ann Stolt (o.s. Moilanen, oikealta nimeltään Sari Ann Annika Moilanen) on suomalainen näyttelijä, laulaja ja spiikkeri. Hän on valmistunut Teatterikorkeakoulusta ja esiintynyt muun muassa Helsingin kaupunginteatterissa. Stolt on laulanut urallaan monien eri tyylisuuntia edustavien bändien ja orkestereiden solistina kuten Radion sinfoniaorkesteri, Playa Band, Jarkko Toivonen trio ja Jättiläinen-yhtye ja myös esiintynyt ääninäyttelijänä useissa TV- ja radiomainoksissa sekä elokuvissa. Yksi tunnetuimpia hänen rooleistaan on Pokémon-animesarjan Ash Ketchum, jota hän ääninäytteli sarjan pari ensimmäistä vuotta.


title: HMS Wessex (D43)

text: HMS Wessex (viirinumero D43) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Wessex (D43)

text: Alus tilattiin 9. joulukuuta 1916 Hawthorn Leslie and Companyltä Hebburnista Newcastlesta osana vuosien 1916-1917 laivasto-ohjelmien 10. tilausta. Aluksen köli laskettiin 25. toukokuuta 1917 ja se laskettiin vesille 12. maaliskuuta 1918.


title: HMS Wessex (D43)

text: "HMS Wessex" valmistui 11. toukokuuta 1918, jonka jälkeen se liitettiin Suureen laivastoon. Alus oli 12. marraskuuta paikalla Saksan keisarikunnan laivaston antautuessa Scapa Flowssa.


title: HMS Wessex (D43)

text: Alus liitettiin keväällä 1919 hävittäjien uudelleen organisoinnin yhteydessä Atlantin laivaston 2. Hävittäjälaivueeseen. Se siirrettiin 1921 6. Hävittäjälaivueeseen, kun laivueet jaettiin kahtia muodostettaessa laivueenjohtajan ja kahdeksan hävittäjän laivueita aiemman kahden johtajan ja kuudentoista hävittäjän laivueista.


title: HMS Wessex (D43)

text: "HMS Wessex" liitettiin ennen toista maailmansotaa Portsmouthin Torpedokouluun, jossa se palveli 1939 liikekannallepanoon saakka. Alus liitettiin syyskuussa 1939 Plymouthin 17. Hävittäjälaivueeseen, jossa palvelivat "HMS Keppel", "HMS Vanessa", "HMS Viscount", "HMS Vivacious", "HMS Vortigern", "HMS Wakeful" ja "HMS Vesper" suojaten Kanaalin saattueita. Laivue nimettiin myöhemmin 13. Hävittäjälaivueeksi.


title: HMS Wessex (D43)

text: "HMS Wessex" siirrettiin huhtikuussa 1940 Noren alaisuuteen. Alus kuljetti 14. toukokuuta Hoek van Hollandista Britannian Hollannin laivastoasiamiehen takaisin kotimaahan. Alus siirrettiin Doverin alaisuuteen tukemaan liittoutuneiden maajoukkojen taistelua saksalaisten edetessä Belgiaan ja Ranskaan.


title: HMS Wessex (D43)

text: "HMS Wessex" irrotettiin 24. toukokuuta tukemaan tykkitulella liittoutuneiden puolustusta Calais'hen eteneviä saksalaisjoukkoja vastaan yhdessä "HMS Vimieran", "HMS Wolfhoundin" ja Puolan laivaston "ORP Burzan" kanssa. Osasto joutui Junkers Ju 87 Stuka syöksypommittajien maaliksi pian tulitoiminnan alettua. Alukseen osui kolme pommia, jotka upottivat sen. "HMS Vimiera" pelasti aluksen eloonjääneet.


title: HMS Westcott

text: HMS Westcott (viirinumero D47) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Westcott

text: Alus tilattiin joulukuussa 1916 William Denny and Brothersilta Dumbartonista osana vuosien 1916-1917 laivasto-ohjelman 10. tilausta. Sen köli laskettiin 30. maaliskuuta 1917 ja alus laskettiin vesille 14. helmikuuta 1918. Alus valmistui pari kuukautta myöhemmin 12. huhtikuuta.


title: HMS Westcott

text: "HMS Westcott" liitettiin palvelukseen otettaessa Scapa Flow'hun sijoitettuun 13. hävittäjälaivueeseen. Aselevon astuttua voimaan alus saattoi antautuvaa Saksan keisarikunnan laivastoa Scapa Flow'hun. Alus osallistui elokuusta marraskuuhun partiointiin ja sotatoimiin bolševikkeja vastaan Itämerellä.


title: HMS Westcott

text: Alus siirrettiin helmikuussa 1920 Välimerelle, jossa se tulitti Turkin kansallisten asemia. Palattuaan Britteinsaarille elokuussa alus liitettiin Kotilaivastoon, jossa se palveli aina vuoteen 1935 saakka. Alus oli vähän aikaa 4. sukellusvenelaivueen maalilaivana ennen kuin se siirrettiin 1936 Devonportin telakalla tehdyn huollon jälkeen Kiinan asemalle.


title: HMS Westcott

text: Alus myytiin 8. tammikuuta 1946 BISCOlle ja se saapui myöhemmin samana vuonna hinattuna West of Scotland Shipbreakersille romutettavaksi.


title: HMS Westminster (L40)

text: HMS Westminster (viirinumero F02/L40) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Westminster (L40)

text: Alus tilattiin 9. joulukuuta 1916 Scotts Shipbuilding and Engineering Companyltä osana vuosien 1916-1917 laivasto-ohjelman 10. tilausta. Sen köli laskettiin huhtikuussa 1917 ja alus laskettiin vesille 24. helmikuuta 1918. Alus valmistui 18. huhtikuuta 1918.


title: HMS Westminster (L40)

text: Ensimmäisen maailmansodan päättäneen aselevon astuttua voimaan alus saattoi marraskuussa 1918 Saksan keisarikunnan laivastoa Scapa Flow'hun. Alus oli Itämerellä, jossa se vaurioitui taistelussa bolševikkien laivasto-osastoa vastaan. Vuonna 1921 alus palveli Atlantin laivaston 6. laivueessa, jonka jälkeen se siirrettiin reserviin.


title: HMS Westminster (L40)

text: Alus palautettiin palvelukseen vuoden 1939 varustautumisen yhteydessä ja se siirrettiin Devonportin telakalle muutettavaksi ilmatorjuntakykyiseksi saattajaksi.


title: HMS Westminster (L40)

text: Alus sijoitettiin 1946 poistolistalle ja se myytiin 4. maaliskuuta 1947 BISCOlle. Alus saapui elokuussa 1948 hinattuna Metal Industriesille Charlestowniin romutettavaksi.


title: HMS Whirlwind (D30)

text: HMS Whirlwind (viirinumero D30) oli Britannian kuninkaallisen laivaston vuonna 1918 palvelukseenotettu Amiraliteetin W -luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Whirlwind (D30)

text: Alus tilattiin 9. joulukuuta 1916 Swan Hunter and Wigham Richardsonilta osana vuosien 1916-1917 laivasto-ohjelman kymmenettä tilaus erää ja sen köli laskettiin toukokuussa 1917. Alus laskettiin vesille 15. joulukuuta ja se valmistui 15. maaliskuuta 1918, jolloin siihen oli asennettu laitteet miinalaivana toimimiseksi.


title: HMS Whirlwind (D30)

text: Ensimmäisen maailmansodan lopulla "HMS Whirlwind" osallistui iskuihin Zeebrüggeen ja Ostendeen. Sodan päätyttyä alus liitettiin Atlantin laivaston 1. hävittäjälaivueeseen, missä se palveli reserviin siirtoonsa saakka.


title: HMS Whirlwind (D30)

text: "HMS Whirlwind" palautettiin palvelukseen elokuussa 1939, jolloin sen miehistö koostui reserviläisistä. Alus osallistui reservialusten katselmukseen Weymouthissa. Alus siirrettiin sodanajan sijoituspaikkaansa ja se liittyi syyskuussa Plymouthissa 11. hävittäjälaivueeseen, jonka muut alukset olivat "HMS Mackay", "HMS Vanquisher", "HMS Versatile", "HMS Vimy", "HMS Walker", "HMS Warwick" ja "HMS Winchelsea".


title: HMS Whirlwind (D30)

text: Alus suojasi 13. syyskuuta saattuetta OB4 yhdessä "HMS Westcottin" kanssa. Se erkani 16. syyskuuta saattueesta, kun saattue määrättiin hajaantumaan ().


title: HMS Whirlwind (D30)

text: "Whirlwind" ja "HMS Walpole" upottivat 30. lokakuuta tykkitulella brittiläisen kauppalaivan "SS Bronten" (), joka oli 27. lokakuuta joutunut Saksan laivaston sukellusveneen "U-34" torpedoimaksi (). "HMS Walpole" pelasti alukselta 42 eloonjäänyttä ennen sen upotusta.


title: HMS Whirlwind (D30)

text: Alus suojasi 28. joulukuuta saattuetta OG12 yhdessä "HMS Vanocin", "HMS Whitehallin" ja "HMS Wivernin" kanssa alkumatkasta Gibraltarille. Se erkani saattueesta 29. joulukuuta palaten Plymouthiin. Alus suojasi 21. tammikuuta 1940 saattuetta OG15 yhdessä "HMS Keithin" ja "HMS Witheringtonin" kanssa. Alus erkani seuraavana päivänä saattueesta palaten jälleen Plymouthiin. Se suojasi 27. helmikuuta saattuetta OG20F yhdessä "Vanocin", "HMS Scarboroughin" ja "HMS Wellingtonin" kanssa. Alus erkani "Vanocin" kanssa saattueesta vielä samana päivänä liittyäkseen Liverpooliin matkaavaan saattueeseen HG20F. Suojaavat alukset erkanivat seuraavana päivänä saattueesta sen saavuttua määränpäähänsä palaten Plymouthiin.


title: HMS Whirlwind (D30)

text: "Whirlwind" teki 4. maaliskuuta tuloksettoman sukellusveneentorjuntamatkan yhdessä "HMS Wild Swanin", "HMS Veteranin" ja "HMS Volunteerin" kanssa. Alus liittyi seuraavana päivänä saattueeseen OG21F yhdessä hävittäjä "Volunteerin" sekä sluuppien "HMS Enchantressin" ja "HMS Sandwichin" kanssa. Hävittäjät erkanivat 6. maaliskuuta saattueesta liittyäkseen "HMS Witchiin". Seuraavana päivänä kolme hävittäjää vapauttivat kaksi Ranskan laivaston hävittäjää, jotka olivat suojanneet Liverpooliin palaavaa saattuetta HG21F. Hävittäjät vapautuivat 10. maaliskuuta tehtävästä saattueen saavuttua Liverpooliin, minkä jälkeen ne palasivat Plymouthiin.


title: HMS Whirlwind (D30)

text: Alus siirrettiin 8. huhtikuuta laivueen mukana Norjan operaatioihin, jolloin se liitettiin Kotilaivastoon. Alus suojasi 11. huhtikuuta Greenockista Narvikiin saattuetta NP1 yhdessä "HMS Manchesterin", "HMS Birminghamin", "HMS Cairon", "HMS Protectorin", "Witheringtonin", "Vanocin", "Volunteerin" ja "HMS Highlanderin" kanssa. Alus erkani 14. huhtikuuta risteilijöiden sekä "Vanocin" ja "Highlanderin" kanssa suojaamaan joukkojenkuljetusaluksia "SS Chobrya" ja "RMS Empress of Australiaa". Se sekä "Vanoc" suojasivat 17. huhtikuuta "Chobryn" Lillesjönasta Namsokseen.


title: HMS Whirlwind (D30)

text: "Whirlwindin" viirinumero vaihdettiin toukokuussa I30:ksi vastaamaan laivaston alusten uusia tunnuksia. Alus vapautettiin Norjan operaatiosta liittoutuneiden joukkojen evakuoinnin alkaessa ja se palasi läntisen reitin alueelle saattueiden suojaksi. Alus suojasi 28. kesäkuuta saattueen WS1 "RMS Queen Maryä", "RMS Aquitaniaa" ja "RMS Mauretaniaa" yhdessä risteilijä "HMS Cumberlandin" sekä hävittäjien "HMS Harvesterin", "Highlanderin" ja "Volunteerin" kanssa. Alus erkani 30. kesäkuuta saattueesta, minkä jälkeen se palasi Clydeen.


title: HMS Whirlwind (D30)

text: Alukseen osui 4. heinäkuuta Saksan laivaston sukellusveneen "U-34":n laukaisema torpedo, joka aiheutti pahoja vaurioita sekä pysäytti aluksen. Aluksella sai surmansa 57 miehistönjäsentä ja hävittäjä "Westcott" pelasti eloonjääneet. "Westcott" upotti hylyn tuntia myöhemmin 120 merimailia Land's Endistä länteen.


title: HMS Whitley

text: HMS Whitley (viirinumero L23) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Whitley

text: Alus tilattiin William Doxford and Sonsilta Pallionista osana vuosien 1916-1917 laivasto-ohjelman 10. tilausta. Sen köli laskettiin kesäkuussa 1917 ja alus laskettiin vesille 13. huhtikuuta 1918. Alus valmistui vielä saman vuoden lopulla 11. lokakuuta.


title: HMS Whitley

text: Toisen maailmansodan alkaessa alus liitettiin Rosythiin sijoitettuun saattajaosastoon () suojaamaan itärannikon saattueita. Alus joutui 12. tammikuuta 1940 ilmahyökkäykseen suojatessaan saattuetta FN12 Thames-joen suistosta Forthiin. Alus siirrettiin toukokuussa Doverin alaisuuteen, joka alisti aluksen edelleen Ranskan laivaston alaisuuteen operaatioon FA.


title: HMS Whitley

text: Alus vaurioitui 19. toukokuuta 12 merimailia Nieuportista syöksypommituksessa ja se jouduttiin ajamaan maihin uppoamisen estämiseksi. "HMS Keith" tuhosi aluksen tykkitulella, jottei se joutuisi akselivaltojen käsiin.


title: HMS Winchelsea (D46)

text: HMS Winchelsea (viirinumero D46) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Winchelsea (D46)

text: Alus tilattiin 9. joulukuuta 1916 J. Samuel White and Companyltä Cowesista Isle of Wightilta osana vuosien 1916-1917 laivasto-ohjelmaa. Sen köli laskettiin 25. toukokuuta 1917 ja alus laskettiin vesille 15. joulukuuta 1917. Alus valmistui 15. maaliskuuta 1918.


title: HMS Winchelsea (D46)

text: Helmikuussa 1945 alus poistettiin palveluksesta ja se siirrettiin reserviin. Maaliskuussa alus sijoitettiin poistolistalle ja se myytiin 20. maaliskuuta Metal Industriesille romutettavaksi. Alus hinattiin elokuussa Charlestonin romuttamolle lähellä Rosythia.


title: HMS Winchester (L55)

text: HMS Winchester (viirinumero L55) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Winchester (L55)

text: Alus tilattiin J. Samuel White and Companyltä Cowesista Isle of Wightilta osana vuosien 1916-1917 laivasto-ohjelman 10. tilausta. Sen köli laskettiin 12. kesäkuuta 1917 ja alus laskettiin vesille 1. helmikuuta 1918. Alus valmistui 29. huhtikuuta 1918.


title: HMS Winchester (L55)

text: Alus palveli valmistuttuaan ensimmäisen maailmansodan lopulla ja sen jälkeen Itämerellä bolševikkien vastaisissa operaatioissa.


title: HMS Winchester (L55)

text: Toisen maailmansodan päätyttyä alus sijoitettiin poistolistalle ja se myytiin maaliskuussa 1946 BISCOlle. Alus romutettiin Inverkeithingissä.


title: HMS Windsor (D42)

text: HMS Windsor (viirinumero D42) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Windsor (D42)

text: Alus tilattiin 9. joulukuuta 1916 Scotts Shipbuilding and Engineering Companyltä Greenockista osana vuosien 1916-1917 laivasto-ohjelman 10. tilausta. Sen köli laskettiin huhtikuussa 1917 ja alus laskettiin vesille 21. kesäkuuta 1918. Alus valmistui samana vuonna 28. elokuuta.


title: HMS Windsor (D42)

text: Japanin antauduttua alus sijoitettiin poistolistalle ja se myytiin maaliskuussa 1947 BISCOlle. Alus saapui toukokuussa 1949 hinattuna Metal Industriesille Charlestoniin romutettavaksi.


title: HMS Wolfhound

text: HMS Wolfhound (viirinumero D56, I56 ja L56) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Wolfhound

text: Alus tilattiin Fairfield Shipbuilding and Engineering Companyltä Govanista osana 1916-1917 laivasto-ohjelman kymmenettä tilausta. Sen köli laskettiin huhtikuussa 1917 ja alus laskettiin vesille 14. maaliskuuta 1918. Alus valmistui puolitoista kuukautta myöhemmin 27. huhtikuuta.


title: HMS Wolfhound

text: "HMS Wolfhound" liitettiin palvelukseen otettaessa Suuren laivaston 13. hävittäjälaivueeseen, mistä se siirrettiin sodan päätyttyä 1921 Atlantin laivaston 2. hävittäjälaivueeseen. Alus siirtyi laivueen mukana Välimeren laivastoon, mistä se siirtyi Chathamin reserviin. Alus valittiin 1938 muutettavaksi ilmatorjuntakykyiseksi saattajaksi (WAIR) ja työ tehtiin Chathamin telakalla.


title: HMS Wolfhound

text: Alus palasi palvelukseen toukokuussa 1940, jolloin se liitettiin Portsmouthiin sijoitettuun 1. hävittäjälaivueeseen suojaamaan kanaalinsaattueita. Alus irrotettiin 26. toukokuuta evakuoimaan liittoutuneiden joukkoja Ranskasta. Se tulitti 26. toukokuuta yhdessä "HMS Verityn" kanssa Calaisin satamaa. Se määrättiin seuraavana päivänä Doverin alaisuuteen evakuoimaan joukkoja Dunkerquesta (operaatio Dynamo).


title: HMS Wolfhound

text: "HMS Wolfhound" kuljetti 28. toukokuuta 142 miestä Doveriin. Alus palasi seuraavana päivänä Dunkerqueen, jossa se kärsi pahoin ilmahyökkäyksessä. Sen perä murtui, mutta sen uppoaminen saatiin estettyä ja alus hinattua Chathamiin korjattavaksi. Alus aloitti korjausten jälkeiset koeajot syyskuussa 1942.


title: HMS Wolfhound

text: Palvelukseen marraskuussa palattuaan alus suojasi Pohjanmeren saattueita. Sen suojaus ja partiointi alue supistui Thamesin edustalle huhtikuussa 1945, jolloin myös Atlantin saattueiden reittiä muutettiin kulkemaan kanaalin kautta ilmauhan poistuttua.


title: HMS Wolfhound

text: "HMS Wolfhound" tuki Norjan haltuunottoa Saksan antauduttua. Alus suojasi 14. toukokuuta yhdessä "HMS Wolseyn" ja Norjan laivaston korvettien kanssa miinanraivausta Bergenin edustalla. Alus siirrettiin Noren alaisuuteen tuettaessa Norjan tapahtumia.


title: HMS Wolfhound

text: Alus poistettiin palveluksesta ja se siirrettiin reserviin. Alus sijoitettiin poistolistalle ja se myytiin helmikuussa 1948 BISCOlle. Granton Shipbreakers Forthissa romutti aluksen myöhemmin samana vuonna.


title: HMS Wrestler

text: HMS Wrestler (viirinumero D35) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Wrestler

text: Alus tilattiin 9. joulukuuta 1916 Swan Hunter and Wigham Richardsonilta Wallsendistä Newcastlesta osana vuosien 1916-1917 laivasto-ohjelman 10. tilausta. Sen köli laskettiin heinäkuussa 1917 ja alus laskettiin vesille 25. helmikuuta 1918. Alus valmistui 15. toukokuuta.


title: HMS Wrestler

text: "HMS Wrestler" palveli 1921 Atlantin laivaston 5. hävittäjälaivueessa, jonka mukana alus siirtyi 1925 Välimeren laivastoon. Alus palasi kotimaahan uusien palvelukseen otettujen hävittäjien korvatessa sen 1930-luvun alussa. Alus sijoitettiin reserviin Portsmouthiin torpedokouluun "HMS Vernoniin" liitettynä varastoaluksena 1938-1939.


title: HMS Wrestler

text: Alus siirrettiin elokuussa 1939 sodanajan sijoituspaikkaansa Gibraltarille, jossa se liitettiin 13. hävittäjälaivueeseen. Alus suojasi 3. syyskuuta "HMS Watchmanin", "HMS Douglasin" ja "HMS Wishartin" kanssa saattuetta AB1. Vuoden lopun alus jatkoi saattueiden suojaamista laivueen mukana.


title: HMS Wrestler

text: Palvelus Gibraltarilla jatkui vuoden 1940 toukokuuhun saattueita suojaten. Italia julisti 10. kesäkuuta sodan Ranskalle ja Britannialle, josta seurasi Force H:n perustaminen Gibraltarille. "HMS Wrestler" liitettiin liitettiin laivueen mukana Force H:hon.


title: HMS Wrestler

text: Alus osallistui 3. heinäkuuta Force H:n mukana iskuun Mers-el-Kebiriin Ranskan laivaston poistamiseksi Saksan ulottuvilta operaatio Catapultissa. Se partioi ranskalaistukikohdan itäpuolella estääkseen mahdolliset pakoyritykset, missä tehtävässä alus joutui rannikkotykistön ja taisteluristeilijä "Strasbourgin" maaliksi. Alus suojasi 8. heinäkuuta taisteluristeilijä "HMS Hoodia", taistelulaivoja "HMS Valiantia" ja "HMS Resolutionia", lentotukialus "HMS Ark Royalia" sekä risteilijöitä "HMS Arethusaa" ja "HMS Delhiä" tehtäessä ilmaisku Cagliariin, mikä peruutettiin Italian ilmavoimien koneen havaittua osaston (operaatio MA5).


title: HMS Wrestler

text: Operaatiosta vapauduttuaan alus jatkoi vuoden lopun saattueiden suojaamista alueella, joiden aikana se osallistui 18. lokakuuta Italian kuninkaallisen laivaston sukellusveneen "Durbon" upottamiseen "HMS Firedraken" kanssa. Valtausmiehistö löysi sukellusveneestä salausavaimia ennen sukellusveneen uppoamista.


title: HMS Wrestler

text: Vuoden 1941 alus palvelus jatkui saattueiden paikallissuojana. 5. toukokuuta alus liitettiin operaatio Tigerin Force B:hen "HMS Veloxin" kanssa, minkä tehtävänä oli suojata lentotukialus "HMS Ark Royalia", taisteluristeilijä "HMS Renownia" ja risteilijä "HMS Sheffieldiä". Operaation aikana suojattiin Egyptiin panssarivaunuja kuljettaneita rahtialuksia. Alus suojasi 12. toukokuuta lentotukialus "HMS Furiousia" alkumatkan matkalla Britteinsaarille.


title: HMS Wrestler

text: "HMS Wrestler" liitettiin 19. toukokuuta operaatio Splicessa suojaamaan risteilijä "HMS Londonia", joka suojasi lentokoneita Maltalle kuljettaneita lentotukialuksia. Alus vapautui 22. toukokuuta Gibraltarille palattuaan operaatiosta. Alus siirrettiin 30. toukokuuta Gibraltarin saattajaosastoon, jonka muut alukset olivat hävittäjät "HMS Faulknor", "HMS Forester", "HMS Fury" sekä korvetti "HMS Fleur-de-Lys".


title: HMS Wrestler

text: Alus siirrettiin heinäkuussa Freetowniin saattueiden suojaksi. Se liittyi 14. elokuuta "HMS Veloxin", "HMS Bergamotin" ja "HMS Cyclamenin" kanssa saattueeseen WS10, josta alus erkani 17. elokuuta palaten saattajaosaston mukana Freetowniin. Alus liittyi 27. elokuuta "HMS Brilliantin", "HMS Clematisin" ja "HMS Crocuksen" kanssa saattueeseen WS10X, josta se erkani seuraavana päivänä samojen alusten kanssa.


title: HMS Wrestler

text: Alus suojasi 13. syyskuuta saattueen WS11 nopeaa osaa saapuen Freetowniin vielä samana päivänä. 18. syyskuuta se liittyi uudelleen koottuun saattueeseen WS11X, josta alus erkani 20. syyskuuta.


title: HMS Wrestler

text: "HMS Wrestler" liittyi 11. lokakuuta merellä "HMS Veloxin" kanssa saattueeseen WS12, josta se erkani 14. lokakuuta saattueen saavuttua Freetowniin. Alus suojasi 19. lokakuuta "HMS Veloxin" ja kolmen korvetin kanssa saattuetta WS12, josta ne erkanivat 22. lokakuuta palaten Freetowniin.


title: HMS Wrestler

text: Maaliskuussa 1942 alus määrättiin palaamaan Välimerelle ja se lähti Gibraltarille, jossa se liitettiin Force H:hon. Operaatio Calendarissa alus liitettiin 19. huhtikuuta "HMS Wishartin", "HMS Westcottin", "HMS Videtten"' ja "HMS Antelopen" kanssa suojaamaan taisteluristeilijä "HMS Renownia", risteilijöitä "HMS Cairoa" ja "HMS Charybdistä", kun Yhdysvaltain laivaston lentotukialus "USS Wasp" kuljetti lentokonetäydennyksen Maltalle. Operaatiosta vapauduttuaan alus palasi laivueeseensa suojaamaan saattueita.


title: HMS Wryneck

text: HMS Wryneck (viirinumero D21 ja L04 (WAIR)) oli Britannian Kuninkaallisen laivaston Amiraliteetin W-luokan hävittäjä, joka palveli toisessa maailmansodassa.


title: HMS Wryneck

text: Alus tilattiin 16. joulukuuta 1916 Palmersilta Jarrowista osana vuosien 1916-1917 kymmenettä tilausta. Sen köli laskettiin huhtikuussa 1917 ja se laskettiin vesille 13. toukokuuta 1918.


title: HMS Wryneck

text: "HMS Wryneck" osallistui palvelukseen oton jälkeen bolševikkien vastaisiin operaatioihin Itämerellä. Alus kuului 1921 Atlantin laivaston 5. Hävittäjälaivueeseen, kunnes se siirrettiin 1925 Välimeren laivaston 1. Hävittäjälaivueeseen. Alus siirrettiin reserviin 1930-luvun alussa, minkä jälkeen se lojui ankkurissa Gibraltarilla aina vuoteen 1938 saakka, jolloin päätettiin aluksen muuttamisesta ilmatorjuntakykyiseksi saattajaksi (WAIR).


title: HMS Wryneck

text: "HMS Wryneck" palasi palvelukseen huhtikuussa 1940 muutostöiden valmistuttua, jolloin sen viirinumero vaihdettiin L04:ksi. Alus määrättiin Välimeren laivastoon Aleksandriaan, jonne se siirtyi toukokuussa.


title: HMS Wryneck

text: "HMS Wryneck" suojasi marraskuussa saattuetta AS5 Pireukseen. Alus irrotettiin joulukuussa tehtävistään ja se määrättiin tukemaan maavoimien sotatoimia Egyptin rannikolla. Se palasi tammikuussa 1941 aiempiin tehtäviinsä Kreikkaan matkaavien saattueiden suojaksi (operaatio Lustre).


title: HMS Wryneck

text: "HMS Wryneck" osallistui huhtikuussa Kreikassa olleiden liittoutuneiden joukkojen evakuointiin. Alus evakuoi 26. huhtikuuta yhdessä "HMS Diamondin" kanssa joukkoja Nauphilasta. Paluumatkalla Soudanlahteen alukset pelastivat kreikkalaiselta alukselta "Slamatilta" 700 henkeä. Alukset joutuivat ilmahyökkäykseen, jonka aikana kumpikin hävittäjä sai osuman ja upposi. Paikalta pelastettiin joitakin tunteja myöhemmin ainoastaan 50 henkeä.


title: Keisarinpitäjä

text: Keisarinpitäjä eli keisarillinen pitäjä on Suomessa vuoteen 1918 asti käytössä ollut nimitys, joka tarkoitti sellaista seurakuntaa, jonka kirkkoherran nimitti Venäjän keisari. Ruotsin vallan aikana tällaista pitäjää kutsuttiin kuninkaanpitäjäksi. Kirkkoherraksi voitiin nimittää kuka tahansa ehdokkaana olleista riippumatta hänen saamistaan äänistä. Joissakin tapauksissa virkaan voitiin nimittää sellainenkin henkilö, joka ei ollut edes ehdokkaana.


title: AJ Styles

text: Allen Meil Jones (s. 2. kesäkuuta 1977) on WWE:n SmackDown Live:ssa painiva yhdysvaltalainen showpainija, joka tunnetaan paremmin kehänimellään AJ Styles. Styles on otellut TNA:ssa sen perustamisesta alkaen, ja hän onkin yksi TNA:n tunnetuimmista painijoista. Styles on voittanut TNA:n maailmanmestaruuden neljä kertaa, joukkuemestaruudet viisi kertaa, x-divisioonan mestaruuden kuusi kertaa ja Legends-mestaruuden yhden kerran. Styles oli TNA:n maailmanmestari voitettuaan mestaruusvyön vuoden 2009 syyskuussa järjestetyssä No Surrender -PPV:ssä päihittämällä Stingin, Hernandezin ja Matt Morganin lisäksi ex-mestari Kurt Anglen viiden miehen mestaruusottelussa. Styles debytoi WWE:ssä vuoden 2016 Royal Rumble tapahtumassa numerolla kolme.


title: Palkkatila

text: Palkkatila eli palkkatalo oli Suomessa valtion tai jonkin kaupungin virkamiehen palkan osana ollut luontoisetu, jossa tälle luovutettiin asumista tai maanviljelyä varten työnantajan omistama maatila. Aikoinaan valtion omistamia kruununluontoisia tiloja annettiin yliopiston ja oppikoulujen opettajien sekä virkamiesten hallittaviksi heidän palkkojensa parantamiseksi. He saivat myös tilojen verot. Virkamiesten palkkauksessa siirryttiin 1800-luvulta alkaen rahapalkan käyttöön ja samalla luovuttiin palkkatiloista. Palkkatilaa vastaava etu korvattiin tällöin rahana. Palkkatilat peruutettiin omistajalleen ja niitä alettiin vuokrata yksityisille henkilöille samoilla ehdoilla kuin kuninkaankartanoita ja sotilaiden virkataloja. Palkkatiloista luopumisen jälkeenkin virkamiesten palkkaetuna on käytetty asuntoa.


title: Valtakunnanvoudinvirasto

text: Valtakunnanvoudinvirasto () on Suomen ulosottotointa johtava oikeusministeriön alainen keskusvirasto. Virastoa johtaa valtakunnanvouti Juhani Toukola. Viraston tehtäviin kuuluu muun muassa ulosottoviranomaisista tehtyjen kantelujen ja vahingonkorvausvaatimusten käsittely, ulosottolaitoksen talous- ja henkilöstöhallinto ja ulosoton kehittäminen ja ohjaus. Virasto nimittää kihlakunnanvoudit virkoihinsa.


title: Valtakunnanvoudinvirasto

text: Valtakunnanvoudinvirasto aloitti toimintansa vuoden 2010 alussa Turussa. Virastolla on noin 20 työntekijää. Viraston tehtävät hoidettiin aiemmin oikeusministeriön ulosottoyksikössä ja lääninhallitusten oikeushallinto-osastoilla.


title: Kristian Pless

text: Kristian Pless (s. 9. helmikuuta 1981 Odense) on tanskalainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 65 tammikuussa 2002. Grand Slam -turnauksissa hän on kerran selviytynyt kolmannelle kierrokselle. Hän on edustanut Tanskaa Davis Cupissa seitsemässä maaottelussa vuosina 1999–2001.


title: Kristian Pless

text: Viimeisenä juniorivuotenaan 1999 Australian avoimissa Pless voitti poikien kaksinpelin ja nelinpelin. Kaksinpelin loppuottelussa hän voitti Mihail Južnyin. Pless selviytyi myös Wimbledonissa ja Yhdysvaltain avoimissa poikien kaksinpelin loppuotteluun, mutta hävisi Wimbledonissa Jürgen Melzerille ja Yhdysvaltain avoimissa Jarkko Niemiselle. Vuoden lopulla hän oli junioreiden maailmanlistan ykkönen.


title: Kristian Pless

text: Australian avoimissa 2002 Pless selviytyi kolmannelle kierrokselle. Ensimmäisellä kierroksella hän voitti Maks Mirnyn toisella kierroksella Hicham Arazin, mutta hävisi kolmannella kierroksella Stefan Koubekille.


title: Ižmalaiset

text: Ižmalaiset eli Ižman komit eli izvalaiset (; ; ижемские коми, "ižemskije komi") ovat komisyrjäänien alueellinen kansatieteellinen ryhmä. Kulttuuriltaan he poikkeavat kaikkein eniten muista komeista.


title: Ižmalaiset

text: Ryhmä alkoi muotoutua 1500-luvun lopussa, jolloin Ižma-joen alajuoksulle syntyi Ižman kylä. Sen asukkaat koostuivat etupäässä Udoran ja Vymin komeista, joihin sulautui venäläisiä ja nenetsejä. Kontaktien seurauksena naapurikansat vaikuttivat ižmalaisten antropologiseen tyyppiin, syntyi erityinen venäläis- ja nenetsiläisvaikutteinen komin kielen Ižman murre ja ižmalaiset omaksuivat uusia elinkeinoja, jotka erottavat heidät muista komeista.


title: Ižmalaiset

text: Aluksi ižmalaiset harjoittivat etupäässä metsästystä ja kalastusta sekä vähäisemmässä määrässä karjanhoitoa ja maanviljelyä. 1700–1800-luvuilla tärkeimmäksi elinkeinoksi muodostui nenetseiltä omaksuttu poronhoito sekä siihen liittyvä säämiskänvalmistus, tavarakuljetukset ja kaupankäynti. Porotalouden myötä ižmalaisten asuinalue laajeni 1800-luvulla Ižman alajuoksulta Petšoran keskijuoksulle ja sen sivujokien Kolvan ja Usan varsille, Bolšaja Zemljan ja Kaninin niemimaan tundra-alueille, Kuolan niemimaalle ja Uralin taakse. Vuonna 1897 Petšoran kihlakunnassa oli 22 000 komia (etupäässä ižmalaisia) ja sen ulkopuolella noin 10 000. Vuoden 1979 väestönlaskennan mukaan Komin tasavallan Ižman ja Usinskin piireissä oli 27 800 komia sekä Länsi-Siperiassa ja muualla Pohjois-Euroopassa noin 18 000 ižmalaisten jälkeläistä.


title: Ižmalaiset

text: Nykyään ižmalaiset erottaa muista komeistä lähinnä poronhoitoon liittyvä aineellinen kulttuuri, asutuksen erityispiirteet sekä erillinen ryhmäidentiteetti. Vuonna 1990 perustettiin ižmalaisten kulttuuriseura "Iźvatas". Järjestö tavoittelee ižmalaisille alkuperäiskansan asemaa ja suurempaa määräysvaltaa alueen luonnonvarojen hyödyntämisessä. Ižman komit rekisteröitiin erillisenä ryhmänä ensimmäistä kertaa vuoden 2002 väestönlaskennassa, jonka mukaan heitä on 15 600 henkeä.


title: Sieneke

text: Sieneke Peeters (s. 1. huhtikuuta 1992) on hollantilainen laulaja. Hänet valittiin edustamaan maataan Oslossa järjestettävään Eurovision laulukilpailuun 2010. Hän osallistui kilpailuun kappaleella "Ik ben verliefd (Sha-la-lie)". Sieneke voitti "Nationaal Songfestival" -kilpailun, joten hänet valittiin kappaleen esittäjäksi Euroviisuihin. Esitys ei päässyt kilpailun semifinaalista finaaliin.


title: Maitoallergia

text:
Maitoallergiassa maidon proteiini eli valkuaisaine aiheuttaa ihmiselle allergisen reaktion. Allerginen reaktio syntyy kun elimistö yrittää torjua maidon proteiinia. Maitoproteiinin sietokyky voi vaihdella paljon. Osalle allerginen reaktio voi tulla jo muutamasta millilitrasta (litran tuhannesosasta) maitoa. Oireet saattavat ilmetä vasta pitkän aikaa maitoproteiinin saannin jälkeen.
Maitoallergiassa ei allergisoi maitosokeri eli laktoosi.


title: Maitoallergia

text:
Maitoallergiaan liittyy tyypillisesti ruuansulatuskanavan oireita, kuten ilmavaivoja, turvotusta, vatsakipuja sekä väänteitä ja ripulia. Myös lamauttavaa päänsärkyä ja pahoinvointia voi esiintyä. Hengenvaarallinen reaktio anafylaksia on myös mahdollinen.
Varsinkin lapsilla tyypillisiä oireita ovat atooppinen ihottuma, ihon lehahtelu, nokkosihottuma ja harvemmin oksentelu.


title: Maitoallergia

text: Vältettävä maitoproteiinia sisältäviä ruokia, ruoka-aineita ja maitojalosteita kuten esimerkiksi: maito, jogurtti, juusto, kerma, maitojauhe, kaseiini, hera.


title: Maitoallergia

text:
Usein maitoallergia ja laktoositon ruokavalio sekoitetaan helposti keskenään. Eron ymmärtäminen on tärkeää, jotta maidottoman ruokavalion toteuttaminen onnistuisi. Laktoositon ei sovi maitoallergiselle. Elintarvikepakkausten pakkausmerkinnöissä tulee ilmoittaa maitoproteiini tai maito .
Osa laktoosittomaksi ilmoitetuista elintarvikkeista voi olla myös maidottomia, mutta valmistaja ei ole sitä ilmoittanut. Epäselvissä tilanteissa on syytä ottaa yhteys valmistajaan. Allergisen ja allergisille ruokia valmistavan on syytä opetella pakkausmerkintöjen lukeminen huolella. EVIRAn internetsivulla on opas pakkausmerkintöjen lukemiseen. Pakkausmerkinnöissä pitää lukea, mistä tuote on tehty. Jos jotain ainesosaa ei ainesosaluettelosta löydy, tuote ei sitä sisällä. Vapaaehtoiset negatiiviset ilmaisut (esim. maidoton, soijaton) ovat yleistyneet pakkausmerkinnöissä. Merkintöjä voi olla sellaisissa tuotteissa, joiden valmistuksessa on erityisin toimenpitein varmistettu, että kontaminaatiota ei tapahdu. Tuotteen tulee myös poiketa muista vastaavista tuotteista. Esimerkiksi omenamehutölkissä ei saa lukea maidoton, koska omenamehuissa ei muutenkaan ole maitoa tai maitoperäisiä ainesosia.


title: Jääkiekon Euroopan-mestaruuskilpailut 1925

text: Jääkiekon Euroopan mestaruuskilpailut 1925 olivat lajin kymmenennet EM-kisat ja ne pelattiin Tšekkoslovakiassa (Štrbské Pleso ja Starý Smokovec) 9.-11. tammikuuta.


title: Jesse Eisenberg

text: Jesse Adam Eisenberg (s. 5. lokakuuta 1983 Queens, New York) on yhdysvaltalainen Oscar-ehdokkuuden saanut näyttelijä. Hän on tullut tunnetuksi muun muassa elokuvista "The Squid and the Whale" (2005), "Adventureland" (2009) ja "Zombieland" (2009). Eisenberg näyttelee Facebookin perustajaa Mark Zuckerbergia elokuvassa "The Social Network" (2010).


Jääkiekon Euroopan-mestaruuskilpailut 1924 pelattiin Milanossa olympiakisojen jälkeen 12.–15.3. Mestariksi selviytyi Ranska.


title: Thomas Friman

text: Thomas (Tuomas) Friman (4. heinäkuuta 1821 Lahdenpohja, Jaakkima – 24. heinäkuuta 1886 Jaakkima) oli suomalainen Pietarissa asunut koulun opettaja, toimittaja, kirjailija ja kansanvalistaja.


title: Thomas Friman

text: Frimanin vanhemmat olivat kauppias Gustaf (Kustaa) Friman ja Heleena Pietarintytär Majuri. Frimanin isoisä Thomas oli virolainen maaorja joka oli ottanut sukunimen Friman kun hänen isäntänsä kreivi Mihail Larionovits Vorontsov vapautti hänet ja lähetti valvomaan omistamiaan lahjoitusmaita Jaakkimassa. Frimanin isä Gustaf taas muutti kauppiaaksi Pietariin riitauduttuaan isänsä kanssa.


title: Thomas Friman

text: Thomas Friman kävi Pietarissa kirkkokoulua vuoteen 1837 saakka ja suoritti työn ohella opettajan tutkinnon 1843. Friman toimi Pietarin merikadettikoulun kirjastonhoitajan apulaisena 1837–1844, Pietarin luterilaisen Pyhän Marian kirkkokoulun opettajana ja johtajana 1844–1879 sekä suomen ja viron kielten opettajana "Pietarin ortodoksisessa hengellisessä seminaarissa". Vuodesta 1879 alkaen hän toimi eläkkeelle jäätyään maanviljelijänä vuonna 1866 ostamallaan Annalan tilalla kotipitäjässään Jaakkimassa.


title: Thomas Friman

text: Friman oli toimittajana Pietarin Sunnuntailehdessä 1871–1873 ja Pietarin Lehdessä 1874–1879. Hän kirjoitti myös itse kertomuksia joita julkaistiin muun muassa näissä lehdissä. Friman käytti kertomuksissaan aluksi Jaakkiman murretta, ja hän kannattikin alkuaan suomen kirjakielen kehittämistä itämurteiden pohjalta. Hän oli kirjeenvaihdossa K. A. Gottlundin kanssa ja kirjoitti myös Gottlundin julkaisemiin lehtiin. Vuonna 1874 Friman julkaisi Pietarin Lehdessä lyhyen omaelämäkertansa jonka hän oli kirjoittanut nimimerkillä "Taneli Äkäpää".


title: Thomas Friman

text: Vuonna 1849 Friman kirjoitti novellin "Suomen rahwaan olo Pietarissa : to'ellinen tapaus". Novelli sai aikaan suuren kohun Suomessa sillä siinä Friman väitti että suurin osa Pietarin kerjäläisistä oli kotoisin Suomesta. Frimanin novelli ja samoihin aikoihin ilmestynyt Antti Rädyn suomentama "Kertomus Wilhelmi Tellistä ja Sweitsinmaan vapauttamisesta" olivat luultavasti myötävaikuttamassa vuonna 1850 annettuun kieliasetukseen jossa kiellettiin julkaisemasta suomen kielellä muuta kuin uskonnollista ja taloudellista kirjallisuutta.


title: Thomas Friman

text: Friman oli kiinnostunut myös kouluopetuksen järjestämisestä maaseudulla ja hän laati 1846 suunnitelman tällaisen opetuksen järjestämisestä Laatokan Karjalan ortodoksiseurakunnissa. Hän suomensi myös omasta aloitteestaan noin 1 200 sivua ortodoksisen kirkon uskonnollisia tekstejä muun muassa kirkkoslaavinkielisen papin käsikirjan ("Palvelu-kirja Jalo-uskoisessa kirkossa", 1862) sekä sakramenttien toimitukset sisältävän "Tarve-kirjan" eli "euhologionin" (1867).


title: Thomas Friman

text: Friman oli naimisissa vuodesta 1843 Anna Jokelinin (aiemmin Hupner) kanssa. Heillä oli 14 lasta.


title: Isak Alexis Wallenius

text: Isak Alexis Wallenius (12. kesäkuuta 1826 Nurmijärvi – 24. helmikuuta 1883 Sääminki) oli suomalainen pappi ja kirjailija. Hän käytti nimimerkkejä "-s-s" ja "S.-s".


title: Isak Alexis Wallenius

text: Walleniuksen vanhemmat olivat Laukaan kirkkoherra Karl Isak Wallenius ja Maria Sofia Nycander. Hän kävi Porvoon lukiota ja pääsi ylioppilaaksi 1845. Wallenius vihittiin papiksi 1849. Hän toimi aluksi Laukaassa kirkkoherran apulaisena 1849–1862 ja opettajana Jyväskylässä. Wallenius sai varapastorin arvon 1858. Hänestä tuli Käkisalmen vankilansaarnaaja 1866 ja Uukuniemen kappalainen 1868. Wallenius valittiin Säämingin kappalaiseksi 1874 ja tähän virkaan hän tuli 1876.


title: Isak Alexis Wallenius

text: Isak Wallenius oli naimisissa vuodesta 1859 Augusta Cecilia Liliuksen (1837–1908) kanssa. Perheessä oli kaksi tytärtä Ida ja Maria sekä kuusi poikaa William, Karl, Alexis, Uno, Lennart ja Hugo. Leskeksi jäätyään Augusta Cecilia Wallenius huusi elätettäväkseen 1885 vaivaishuutokaupassa loisen pojan Joel Heikaraisen. Hän antoi pojalle uuden nimen Joel Lehtonen ja tämä pääsi aikanaan lyseoon, ylioppilaaksi ja yliopistoon opiskelemaan. Tuleva kirjailija muutti Walleniusten mukana 1897 Kuopioon ja 1899 Helsinkiin jossa hän asui kasvatusäitinsä luona kesään 1902 saakka jolloin hän muutti toimittajaksi Mikkeliin. Lehtonen kertoi näistä vaiheistaan kirjassaan "Onnen poika" (1925).


title: Isak Alexis Wallenius

text: Isak Walleniuksen pojan pankinjohtaja Alexis Walleniuksen poika oli kenraalimajuri ja kirjailija Kurt Martti Wallenius.


title: What’s My Line?

text: What’s My Line? on yhdysvaltalainen televisiovisailu, jonka alkuperäistä versiota CBS esitti 1950–1967. Se on Yhdysvaltojen pitkäkestoisin parhaaseen katseluaikaan lähetetty visailuohjelma.


title: What’s My Line?

text: Ohjelmassa neljä paneelin jäsentä yritti arvata kilpailijoiden epätavallisia ammatteja esittämällä kysymyksiä, joihin kilpailijat saivat vastata vain ”kyllä” tai ”ei”. Kilpailija sai rahapalkinnon jokaisesta ”ei”-vastauksesta. Kysymyksiä esitettiin, kunnes kilpailija oli vastannut ”ei” kymmenen kertaa, jolloin kilpailija voitti, tai ammatti oli pystytty arvaamaan. Paneelin puheenjohtajana toimi koko sarjan ajan John Daly. Vakiopanelisteihin kuuluivat 1950-luvulla muun muassa Fred Allen ja Steve Allen. Ohjelmassa esiintyi myös vierailevia julkisuuden henkilöitä. Vierailijoina kävivät muun muassa Eleanor Roosevelt, Gracie Allen, Ed McMahon ja Harold Lloyd.


title: What’s My Line?

text: CBS:n lopetettua sarjan esittämisen sitä esitettiin vielä syndikoituna 1968–1975. Syndikoidun version puheenjohtajana toimi aluksi Wally Bruner ja myöhemmin Larry Blyden.


title: What’s My Line?

text: BBC esitti "What’s My Line?" -sarjan brittiversiota vuosina 1951–1964 ja 1973–1974. Vuodesta 1984 vuoteen 1990 sarjaa esitti ITV. Ohjelmasta on tehty omia versioita myös useissa muissa maissa.


title: Fredrik Berndtson

text: Fredrik Berndtson (27. huhtikuuta 1820 Falun, Ruotsi – 2. marraskuuta 1881 Helsinki) oli suomalainen ruotsiksi kirjoittanut filosofian tohtori, lehtimies ja runoilija joka toimi Helsingin yliopiston estetiikan dosenttina ja kenraalikuvernöörinkanslian toimituspäällikkönä. Hän käytti nimimerkkejä "F.B." ja "-rndts-".


title: Fredrik Berndtson

text: Berndtsonin vanhemmat olivat Suomen vuori-intendentinkonttorin vuorimekaanikko, Ruotsin kansalainen Edvard Berndtson ja Anna Charlotta Falck. Hän kävi Falunin triviaalikoulua ja Västeråsin lukiota päästen ylioppilaaksi Uppsalassa 1839 ja Helsingissä 1842. Hän valmistui filosofian kandidaatiksi ja maisteriksi 1844 sekä lisensiaatiksi ja tohtoriksi 1847.


title: Fredrik Berndtson

text: Berndtson toimi Helsingin yliopiston kirjaston ylimääräisenä amanuenssina vuodesta 1844 ja yliopiston estetiikan dosenttina vuosina 1847–1853. Hän oli vt. estetiikan ja nykykirjallisuuden professori vuonna 1853. Helsingfors Morgonbladin toimittajana Berndtson oli 1844–1849 ja 1851. Berndtson oli sitten kenraalikuvernöörinkanslian toimituspäällikkönä 1855–1877 ja Virallisen Lehden apulaistoimittajana 1851, vt. päätoimittajana 1852 sekä päätoimittajana 1853–1865.


title: Fredrik Berndtson

text: "Morgonbladissa" julkaistiin Fredrik Berndtsonin kirjoittama kolmiosainen, perusteellinen arvostelu Suomen Taideyhdistyksen ensimmäisestä näyttelystä Helsingissä keväällä 1847, jota Sakari Topelius piti tiettävästi maamme ensimmäisenä yksityiskohtaisena, julkaistuna taidekritiikkinä. Berndtson aloitti siis taide-elämää seuraavan säännöllisen taidekritiikin Suomessa.


title: Fredrik Berndtson

text: Berndtson oli naimisissa vuodesta 1853 Augusta Kristina de la Chapellen kanssa, jonka isä oli senaattori ja vapaaherra Albrekt Fredrik Richard de la Chapelle. Heillä oli kolme lasta:


title: Theodor Sederholm

text: Claes Theodor Sederholm (9. tammikuuta 1832 Mäntsälä – 21. elokuuta 1881 Helsinki) oli suomalainen kirjakauppias, kirjankustantaja, toimittaja ja kirjailija. Hän käytti nimimerkkejä "Nils Thomas", "Nisse" ja "ts".


title: Theodor Sederholm

text: Sederholmin vanhemmat olivat Mäntsälän Saaren kartanon omistaja Clas Jakob Sederholm ja Johanna Fredrika Eek. Hän kävi Porvoon yläalkeiskoulua ja lukiota päästen ylioppilaaksi vuonna 1851. Sederholm opiskeli ranskan kieltä Sveitsissä 1857–1858. Hän toimi kirjakauppiaana ja kirjankustantajana Helsingissä vuodesta 1858 alkaen. Sederholm osti Öhmanin kirjakaupan ja sai samalla oikeudet J. L. Runebergin teosten kustantamiseen. Hän avasi sitten kirjakaupan Pohjois-Esplanaadin varrella ja vuonna 1862 hän perusti myös oman kirjapainon Annankadulle. Edistysmielisenä työnantajana tunnettu Sederholm laati säännöt vuonna 1869 perustetulle Helsingin Kirjaltajien Lukuyhdistykselle (Typografernas Läseförening), joka oli Suomen ensimmäinen ammattiyhdistys.


title: Theodor Sederholm

text: Sederholm oli Helsingin yliopiston konsistorin vt. amanuenssina vuosina 1863–1866 ja vakinaisena amanuenssina 1866–1876. Hän oli myös Taideteollisuuskoulun opettajana 1871–1874.


title: Theodor Sederholm

text: Sederholm oli vuodesta 1858 lähtien naimisissa Maria Kristina Sofia Blomqvistin kanssa, jonka isä Helsingin yliopiston oppineisuuden historian professori, kirjastonhoitaja Alexander Blomqvist. Heillä oli kahdeksan lasta, joista tunnetuin on geologi Jakob Johannes Sederholm (1863–1934).


title: Velikije Požnin skiitta

text: Velikije Požnin skiitta () oli Venäjällä nykyisen Komin tasavallan Ust-Tsilman piirin alueella 1700–1800-luvuilla toiminut vanhauskoinen luostariyhteisö. Se oli Petšoran papittomien pomorilaisten vanhauskoisten tärkeimpiä keskuksia. Skiitta sijaitsi Pižma-joen varrella nykyisen Skitskajan kylän lähellä.


title: Velikije Požnin skiitta

text: Skiitan perusti vuonna 1713 joukko Mezenin ja Pinegan seudulta muuttaneita vanhauskoisia. He harjoittivat karjanhoitoa, maanviljelyä, kalastusta ja metsästystä, maalasivat ikoneja, kopioivat kirjoja ja perustivat koulun. 1740-luvulla skiitassa oli noin sata asukasta. Vuonna 1743 skiittaa hävittämään lähetettiin sotajoukko. Kuultuaan sen tulosta 79 yhteisön jäsentä teki polttoitsemurhan.


title: Velikije Požnin skiitta

text: Vuonna 1831 uudelleen perustetussa skiitassa oli 85 asukasta. 1840-luvulla sen toiminta lamaantui viranomaisten vainon takia. Skiitta suljettiin vuonna 1851. Osa yhteisön jäsenistä jäi asumaan samalle paikalle. Skiitan rakennukset eivät ole säilyneet.


title: Henrik Gottlieb Perander

text: Henrik Gottlieb Perander (29. tammikuuta 1818 Liperi – 10. kesäkuuta 1883 Sammatti) oli suomalainen oppikoulun lehtori ja kirjailija.


title: Henrik Gottlieb Perander

text: Peranderin vanhemmat olivat Liperin kirkkoherra Niklas Johan Perander ja Gustava Charlotta Savenius. Hän kävi Kuopion triviaalikoulua ja Porvoon lukiota päästen ylioppilaaksi 1835. Hän valmistui filosofian kandidaatiksi ja maisteriksi 1840. Perander toimi opettajana Helsingin, Kuopion ja Heinolan kouluissa. Hänestä tuli Kuopion yläalkeiskoulun vt. konrehtori 1848, vakinainen konrehtori ja vt. rehtori 1849 sekä vakinainen rehtori 1851. Perander oli Kuopion lukion latinan kielen lehtorina 1855–1880. Eläkkeelle jäätyään Perander muutti asumaan yhdessä Sofia Lovisa-sisarensa kanssa Sammattiin jonne hänet on myös haudattu.


title: Henrik Gottlieb Perander

text: Perander oli naimisissa vuosina 1850–1859 Johanna Sofia Nilssonin (k. 1859) kanssa.


title: Carl Wilhelm Enckell

text: Karl Vilhelm (Carl Wilhelm) Enckell (4. syyskuuta 1818 Helsingin pitäjä – 11. maaliskuuta 1883 Vehkalahti) oli suomalainen opettaja, rovasti ja kirjailija.


title: Carl Wilhelm Enckell

text: Enckellin vanhemmat olivat Helsingin pitäjän lukkari Karl Enckell ja Sofia Maria Fristedt. Hän kävi Helsingin triviaalikoulua ja Porvoon lukiota päästen ylioppilaaksi 1836. Enckell valmistui filosofian kandidaatiksi 1842 ja maisteriksi 1844. Hän kirjoitti dosentinväitöskirjan 1848 ja hänet vihittiin papiksi 1852. Enckell oli Viipurin lukion vt. 2. matematiikan lehtorina 1842–1844 ja vakinaisena lehtorina 1844–1848. Hän oli Helsingin yksityislyseon opettajana 1847–1849, Helsingin yliopiston kreikkalaisen kirjallisuuden dosenttina 1848–1856 ja Helsingin yläalkeiskoulun konrehtorina 1854–1856.


title: Carl Wilhelm Enckell

text: Enckell valittiin 1856 Haminan ja Vehkalahden kirkkoherraksi. Hän sai rovastin arvon 1860 ja hän toimi puhujana ja synodaaliväitöksen varapreeseksenä pappeinkokouksessa Porvoossa 1866.


title: Carl Wilhelm Enckell

text: Enckell oli naimisissa kaksi kertaa:


title: Carl Wilhelm Enckell

text: Enckellin lapsista tunnetuin oli taidemaalari Knut Magnus Enckell.


title: Peterhouse

text: Peterhouse on vanhin ja yksi pienimmistä Cambridgen yliopiston 31 collegesta. Sen perusti vuonna 1284 Hugo de Balsham, Elyn piispa kuningas Edvard I:n luvalla. College sai nimensä läheisestä kirkosta, joka oli omistettu Pyhälle Pietarille (); nykyään kirkko tunnetaan nimellä "Little St Mary's Church".


Baltian maiden itsenäistyminen 1986–1991 alkoi vuonna 1986 ympäristönsuojeluliikkeestä. Baltian maat Liettua, Latvia ja Viro oli liitetty Neuvostoliittoon toisen maailmansodan aikana kaksi kertaa. Neuvostojohtaja Mihail Gorbatšovin uudistuspolitiikka alkoi vuonna 1986, ja varsinkin "glasnost" ja vuonna 1987 alkanut demokratisointi loivat edellytyksiä Baltian maiden itsenäistymiselle. Tästä huolimatta Neuvostoliitto vastusti Baltian maiden itsenäistymistä vuoden 1991 elokuun vallankaappaukseen asti.


title: Baltian maiden itsenäistyminen 1986–1991

text: Baltian maat Viro, Latvia ja Liettua liitettiin kesällä 1940 Stalinin Neuvostoliittoon. Stalin karkotti monia Baltian maiden asukkaita Siperiaan, ja monet yhteiskunnan johtohenkilöt tuhottiin teloittamalla puhdistuksissa.. Karkotukset ja puhdistukset jatkuivat Virossa vuoteen 1955. Tilalle muutti noin puoli miljoonaa venäläistä. Venäläisten määrä kasvoi Virossa ajan mittaan, vaikka moni Viroon tullut venäläinen muuttikin pois. Metsäveljiksi sanottujen sissien toiminta loppui 1950-luvulla.


text: Baltian maissa jatkui peitelty vastarinta varsinkin tieteen- ja taiteentekijöiden piirissä. Puolan Solidaarisuus-kapina innoitti 40 virolaisen älymystön edustajaa lähettämään "Pravdaan" avoimen kirjeen, jossa vastustettiin Viron venäläistämistä ja syksyn 1980 opiskelijalevottomuuksien väkivaltaista tukahduttamista. Neuvostoliiton viranomaiset pitivät kirjettä ulkomaisten tiedustelupalvelujen tekona ja lisäsivät toisinajattelijoiden valvontaa Virossa. Toisinajattelija Jüri Kukk pidätettiin vuonna 1981, ja hän kuoli parissa kuukaudessa tehtyään nälkälakon. Kun Leonid Brežnev kuoli vuonna 1982, ei Virossa käytännössä ollut oppositiota. Tilanne jatkui samana vielä jonkin aikaa Mihail Gorbatšovin noustua valtaan.


text: Vuonna 1985 valtaan noussut uudistusmielinen neuvostojohtaja Mihail Gorbatšov päätti demokratisoida maata ja vapauttaa taloutta.


text: Alussa vuonna 1986 Latvian pääkaupungissa Riiassa osoitettiin mieltä ympäristön suojelemiseksi Tšernobylin ydinvoimalaonnettomuuden takia syksyllä 1986. Pian arvostelijat huomasivat, miten vähän paikallisilla asukkailla oli valtaa omaan elinympäristöönsä. Latviassa huolestuttiin kansallisesta säilymisestä. Maassa oli 50 % väestöstä venäläisiä. Venäläisiä ei kiinnostanut ympäristöongelma, ja vuonna 1987 Latviaan syntyi ympäristönsuojeluryhmä. Näin Latviasta tuli Baltian itsenäistymisen alkuvaiheen edelläkävijä. Toisaalta syyskuussa 1986 Riian lähellä Jurmalassa järjestetyssä kansainvälisessä kokouksessa länsimaiden edustajat toistivat aiemmin esittämänsä kannan, jonka mukaan länsimaat eivät hyväksy Baltian maita Neuvostoliiton osiksi. Tieto tästä voimisti syntymässä olevaa oppositiota. Latvian liikehdintä levisi nopeasti myös Liettuaan ja Viroon.